Mafia III: Boleh Beli or Boleh Blah!?

Selepas 6 tahun menanti, akhirnya sekuel untuk Mafia II telah tiba.

Mafia 3, kisah dendam yang disampaikan dengan baik.
Mafia III telah dibangunkan oleh Hangar 13, sebuah studio baru dibawah naungan Haden Blackman yang merupakan seorang veteran dalam industri gaming. Mafia III mengisahkan mengenai seorang veteran perang Vietnam bernama Lincoln Clay ingin membalas dendam terhadap mafia Italy. Siri ini mengambil New Orleans sekitar tahun 1968 sebagai asas penceritaan dan menamakan ia sebagai bandar New Bordeaux.
Pendekatan penceritaan dalam Mafia III seharusnya dipuji, masalah perkauman serta sosial masyarakat disampaikan dengan telus dan menarik dan tidak kelihatan dibuat-buat atau dipaksa. Olahan cerita yang baik, ditambah dengan lakonan suara yang mantap serta animasi muka yang teliti, penulis yakin pemain-pemain akan dapat memahami dengan baik apa yang ingin disampaikan oleh studio Hangar 13 tentang dunia Mafia III kali ini.

Bagaimana pula aspek lain dalam Mafia 3?
Mafia III sememangnya kelihatan sebagai sebuah game yang berpotensi pada awal permainan kerana perang kongsi gelap, merampas perniagaan, mengurus pusat pelacuran dan melakukan penyuludupan pastinya bukan suatu aktiviti yang membosankan. Malang sekali ia menjadi bosan dalam game ini kerana setiap aktiviti mempunyai sedikit variasi dan ini merupakan kelemahan yang ketara apabila diulang banyak kali sepanjang permainan.
Dunia Mafia III tidak dapat dinafikan bahawa ianya sangat luas, sayang sekali kebanyakkan lokasi juga banyak diulang seperti gudang-gudang, malah terdapat beberapa ketika musuh-musuh diletakkan pada kedudukan yang sama.

Sistem rakan kongsi yang mengutarakan Vito Scaletta dari Mafia II dan beberapa watak lain adalah antara sistem yang boleh dikatakan menarik, malang sekali ianya dibayangi masalah misi yang hambar dan berulang. AI yang dimuatkan dalam Mafia III juga kelihatan tidak hidup malah kelihatan seperti keliru dengan motif mereka diletakkan di dalam environment tersebut.
Keputusan – Boleh Beli or Boleh Blah!?

Penulisan dan naratif bagi Mafia III seharusnya dipuji – dari dialog hinggalah ke mission description, sememangnya mantap. Dapat dilihat bahawa ia dilakukan dengan teliti, setanding malah lebih dari sesetengah game AAA yang lain. Namun begitu, mission yang diberikan untuk Mafia III tidak begitu menarik/kreatif sehingga pemain boleh merasakan ia digunakan berulang-ulang kali. Jika Hangar 13 memberikan lebih fokus dalam rekaan gameplay dan misi, penulis yakin ia boleh menjadi antara game of the year untuk 2016 – malang sekali ianya diabaikan.
+ Mempunyai asas penceritaan dalam dunia yang menarik
+ Naratif dihasilkan dengan teliti dan unik terutamanya di bahagian cutscene.
+ Soundtrack yang sememangnya sesuai dengan era 1960-an
– AI yang kelihatan kurang bijak/janggal
– Mission yang berulang dan membosankan
– Rekaan environment yang luas tetapi hambar/tidak kreatif
Mafia III boleh didapati untuk PC, PlayStation 4 dan Xbox One.


The Last of Us HBO Umum Pelakon Watak Riley Dari DLC Left Behind, Storm Reid

Siri televisyen The Last of Us terbitan HBO telah mengumumkan seorang lagi pelakon baharu yang akan membintangi siri adaptasi video game popular itu.
Kali ini merupakan watak Riley Abel yang akan dilakonkan oleh Storm Reid, bintang muda yang mencipta nama dalam Euphoria dan A Wrinkle in Time.
Berita ini diumumkan oleh Deadline. Ia kemudiannya disahkan sendiri oleh orang kuat Naughty Dog, Neil Druckmann dalam satu tweet, yang mengalu-alukan kedatangan Reid ke dalam produksi tersebut.
Watak Riley muncul dalam satu-satunya DLC story dari game pertama The Last of Us yang dibangunkan Naughty Dog, iaitu Left Behind. Left Behind merupakan sebuah kandungan tambahan yang menjadi prekuel kepada game asal, membawa para pemain mengenali Ellie sebelum watak remaja itu bertemu dengan Joel.

Tidak banyak jalan cerita yang didedahkan setakat ini, dan kita belum tahu berapa banyak musim akan diterbitkan, namun kita sudah mengetahui bahawa musim pertama ini akan berdasarkan game pertama The Last of Us yang dilancarkan pada 2013, serta mempunyai 10 episod.
Dua bintang Game of Thrones, Pedro Pascal dan Bella Ramsey kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Gabriel Luna bakal membawakan watak Tommy; pelakon Marlene dari game, Merle Dandridge akan menghidupkan watak yang sama; Nico Parker sebagai Sarah; Anna Torv sebagai Tess; Nick Offerman sebagai Bill; dan Murray Bartlett sebagai Frank.
Kerusi pengarah untuk episod pertama diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Neil Druckmann juga merupakan salah seorang pengarah episod.
Gambar pertama dari set penggambaran pernah dikongsikan secara rasmi, memaparkan Joel, Sarah dan Tommy dalam satu babak di dalam sebuah kereta.
Penerbitan siri TV adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri televisyen Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
The Last of Us merupakan siri TV hasil kerjasama HBO dengan Sony Pictures.


Dapatkan Layers Of Fear Serta Runut Bunyinya Secara Percuma Sekarang!

Masa untuk dapatkannya adalah terhad. Pantas geng!

Layers of Fear adalah sebuah game bertemakan seram kini boleh didapati secara percuma melalui Humble Bundle buat masa yang terhad. Ia mengisahkan seorang pelukis yang mengalami gangguan mental semasa berada di sebuah rumah agam lama.
Pemain akan dicabar untuk mengungkai misteri-misteri melalui dengan melakukan eksplorasi dan mengungkai cabaran yang disediakan pada masa yang sama menyelamatkan diri dari gangguan-gangguan mistik.
Dapatkan Layers of Fear di sini.


Need For Speed: 5 Benda Kipas-Susah-Mati NFS Wajib Tahu!

Siri Need for Speed memang tidak asing bagi penggemar game berbentuk perlumbaan Siri yang terbaru ini diharapkan dapat memikat peminat yang lama dan juga baru.
Berikut adalah 5 fakta yang korang patut tahu sebelum korang pergi merempit dalam NFS minggu depan!
1. Story Mode akan dilakonkan oleh orang sebenar.

Cinematic dalam reboot NFS kali ini akan mengutarakan pelakon-pelakon sebenar ala siri Command & Conquer yang terkenal dari EA. Mereka cuba mengutarakan pengalaman yang lebih dekat kepada dunia realistik.
Disamping itu, story mode juga bakal mengutarakan tokoh-tokoh dunia racing seperti

Magnus Walker – Seorang pencinta kereta Porsche dan dikenali sebagai Urban Outlaw.
Ken Block – Seorang pemandu rally professional. Sangat dikenali melalui video Ultimate Urban Playground.
Akira Nakai-san – Juga merupakan seorang pencinta kereta Porsche. Customiser dari Jepun ini sangat dikenali diseluruh dunia terutamanya melibatkan Porsche.
Morohoshi-san – Salah seorang peminat kereta yang terlibat dengan kongsi gelap di Jepun. Kisah beliau boleh dilihat disini
Risky Devil crew – Satu komuniti customiser yang semakin terkenal dari Chicago.

2. Banyak cara untuk dapatkan reputation points.

Disamping mendapatkan duit didalam dunia NFS, reputation juga mempengaruhi gameplay. Melalui reputation, korang akan dapat access kepada event dan juga barang untuk upgrade kereta korang.
Berikut adalah 5 cara untuk mendapatkan reputation:

SPEED – Pandu sepantas mungkin dan dapatkan reputation point. Gunakan Nitro dan tinggalkan pihak lawan jauh kebelakang. Ini semua akan diambil kira dan dapatkan reputation yang tinggi.
STYLE – Tunjukkan skill dalam drifting, lakukan pusingan donut dan kawal kereta dalam halaju yang tinggi bakal memberikan korang reputation tanpa henti.
BUILD – Bina kereta korang yang tersendiri. Buat seunik mungkin dan tunjukkan ia dilitar. Korang akan diberikan pelbagai pilihan dari warna, decal, rim dan pelbagai lagi.
CREW – Buat pasukan racing anda dan menangi bersama. Aktiviti berpasukan ini akan memberikan extra point bagi reputation korang dan rakan-rakan. Menangi perlumbaan secara berpasukan memberikan lebih reputation daripada berlumba berseorangan.
OUTLAW – Pandu secara merbahaya dan elakkan diri daripada ditangkap pihak berkuasa. Lebih tinggi nilai bounty korang, lebih tinggi reputation korang akan meningkat.

3. 51 buah kereta untuk korang mainkan.

Terdapat 51 buah kereta untuk korang tune dari brand-brand ternama seperti Nissan, Acura dan Ferrari. Tune setiap kereta untuk mode-mode tertentu seperti drag dan drift.
Terdapat 4 bahagian utama yang korang boleh custom dan tune kereta korang iaitu:

Visual seperti rim, spoiler dan juga bumper.
Handling yang mempengaruhi cornering sesebuah kereta.
Performance yang mempengaruhi kuasa torque atau top speed.
Paint job dan sticker wrap yang korang boleh customise dengan cara tersendiri dan beri keunikan kepada kereta korang.

Jom Layan: NFS: Senarai kereta korang boleh racing nanti!
4. Soundtrack oleh pelbagai artis antarabangsa.

Kebanyakkan adalah lagu bertemakan electronic dance. Antara artis yang terkemuka adalah seperti The Prodigy, Aero Chord dan Dirty South.
Berikut adalah senarai lagu yang bakal ada didalam NFS:

Aero Chord – Break Them feat. Anna Yvette
Aero Chord – Surface
Alison Wonderland – U Don’t Know (feat. Wayne Coyne)
AVICII – Pure Grinding
Battle Tapes – Valkyrie
Botnek – Here It Comes (N4S Mix)
Botnek & 3LAU – Vikings
Clement Marfo & The Frontline – Get Rowdy
Congorock & Daddy’s Groove – Black Sun
CP feat. Danny Cainco – Don’t Stop
Dimension – Move Faster
Dirty South – The Unknown feat. FMLYBND
Django Django – Shake And Tremble
Doomtree – Gray Duck
Drenge – We Can Do What We Want
Fehrplay – Pyara (Live Edit)
Flosstradamus – Don’t Trip feat. Run The Jewels & Sizzy Rocket
Genetikk – Wünsch Dir Was
Going Quantum – Raw
GoMad! & Monster feat. Matt Rose – Under Control
GotSome – Vibe Out feat. Wiley
HEALTH – NEW COKE
Hook N Sling – Break Yourself feat. Far East Movement
Hudson Mohawke – Brand New World
iSHi feat. Pusha T – Push It
Joywave – Destruction (KOPPS Remix)
June Miller – Stormtrooper feat. Virus Syndicate
Junior Prom – Stand!
Kill The Noise – Lose Ya Love
Krakota – Ice Hands
Lokate – Flow (feat. Doctor & Bay C)
Louis Berry – 25 Reasons
Lynx – Clap Track
Lynx – Into The Light
Major Lazer – Night Riders feat. Travis Scott, 2 Chainz, Pusha T & Mad Cobra
Michael Woods feat. Sam Obernik – Get Around (Roni Size Remix)
Modestep – Machines
Muzzy – Insignia
Netsky – Rio
No Wyld – Odyssey
Phace – Imbalanced
Raury – Devil’s Whisper
Refused – Elektra
Reso – Callisto
Reso – Move It
RiFF RAFF – Kokayne (Video Games Clean Version)
Rogue – Rattlesnake
Royalston – Blight Mamba
Run The Jewels – Blockbuster Night Pt. 1
Silversun Pickups – Connection
Slaves – Hey
Speaker Of The House – Modern Slang
Swim Deep – Fueiho Boogie
The Bots – Won
The Chemical Brothers – Go
The Glitch Mob – Better Hide, Better Run (feat. Mark Johns)
The One And Only PPL MVR – Let’s Take This Outside
The Prodigy – Nasty (Spor Remix)
The Strypes – Get Into It
Trentemøller – Silver Surfer, Ghost Rider Go!!!
Tropkillaz – Make The Crowd (NFS VIP Remix)
Vaults – Lifespan (Spor Remix)
Wolfgang Gartner – Turn Up Feat. Wiley & Trina
Zeds Dead – Blink feat. Perry Farrell

5. 2 edition NFS iaitu Normal dan Deluxe.

Deluxe Edition ini akan menerima pelbagai extra item seperti:

Kereta starter yang sudah siap di-customised.
Sticker dan icon VIP.
Discount 10 percent untuk semua item yang dijual in-game.

Adakah Normal atau Deluxe edition menjadi pilihan hati? Seluk poket tanya selera 🙂
+++
Penulis juga tidak sabar untuk melenjan NFS ini kelak. Beta yang baru dikeluarkan ini sangat memenuhi permintaan peminat yang rindukan NFS: Underground dan juga NFS: Most Wanted.


Game Percuma PlayStation Plus Oktober 2021 – Hell Let Loose, Castlevania Requiem, Mortal Kombat X, PGA Tour 2K21

Bulan ini, Sony kasi empat game percuma!
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia bagi bulan Oktober 2021.
Ianya adalah seperti berikut, yang boleh diambil dari 5 Oktober hingga 1 November 2021:
Hell Let Loose (PS5)Castlevania Requiem (PS4)Mortal Kombat X (PS4)PGA Tour 2K21 (PS4)

Bagi korang yang masih belum tebus game-game percuma untuk bulan September 2021, korang masih ada masa sehingga 4 Oktober ini.


Apple Arcade Akan Dilancarkan Pada 19 September, Berharga RM20 Sebulan

Apple Arcade pertama kali diumumkan pada Mac lalu. Dalam acara tahunan Apple yang diadakan tengah malam tadi, mereka telah mengumumkan tarikh pelancaran dan harga servis langganan gaming mobile itu.

Apple Arcade akan dilancarkan terlebih dahulu di iOS pada 19 September, dan kemudian dilancarkan ke iPadOS dan tvOS pada 30 September ini. Harga yang akan dikenakan ialah sebanyak USD4.99 (~RM20) sebulan.
Tempoh percubaan percuma selama sebulan akan diberikan semasa pelancaran.
Apple Arcade merupakan servis langganan gaming daripada syarikat gergasi Apple. Dalam langganan ini, Apple menawarkan pelbagai game berbayar yang ada dalam App Store, dikumpulkan dalam satu langganan yang lebih berbaloi. Kesemua game yang ada dalam langganan ini akan boleh dimainkan di iPhone, iPad, iPod Touch, Mac dan Apple TV.
Apple mengatakan yang mereka akan menawarkan lebih daripada 100 game eksklusif baru. Antara game baru yang diumumkan khas untuk Apple Arcade ialah ChuChu Rocket! Universe (Sega), Various Daylife (Square Enix), Pac-Man Party Royale (Bandai Namco), Rayman Mini (Ubisoft) dan banyak lagi.
Beberapa pembangun telah hadir ke pentas Apple malam tadi, memperlihatkan sedikit gameplay dari game masing-masing. Korang boleh saksikannya di bawah:

Sumber: Gematsu


Nintendo Switch model seterusnya dilaporkan akan keluar hujung 2023


Warner Bros. Dilaporkan Telah Batalkan 2 Game Open-World Superman Sejak 2013

Sejak tahun 2013, Warner Bros. dilaporkan telah mula membangunkan dua game Superman yang bergenrekan open-world, dan kedua-dua game itu telahpun dibatalkan.
Laporan ini hadir dari James Sigefield, wartawan di Geeks Worldwide. Beliau telah menulis satu bebenang di akaun peribadi Twitternya yang mendedahkan pembatalan dua game ini, sambil turut memunaik banyak seni konsep, rekaan awal karakter dan screenshot.
Sigfield memberitahu bahawa WB telah memanggil beberapa pengarah dan penerbit game untuk melontarkan idea untuk game Superman pada tahun 2013. Antara game yang dicadangkan ialah genre open-world yang dikatakan seakan sama dengan Marvel’s Spider-Man yang dilancarkan pada tahun lepas. Walau bagaimanapun, projek itu telah dibatalkan ketika masih lagi dalam fasa prototaip.
Satu lagi game yang dirancang sudahpun mempunyai judulnya, iaitu Superman: Unbound — judul yang sama dengan filem animasi yang dikeluarkan juga pada tahun 2013. Game ini dikatakan “kurang open-world”.
Projek ini akhirnya telah dibatalkan. Faktor utama pembatalan ini dilaporkan kerana adanya mandat dari WB bahawa semua game DC Comics harus dibangunkan dalam enjin game Rockstedy, yang terkenal membawakan game dari siri Batman: Arkham. Terdapat kesukaran untuk membikin gameplay penerbangan Superman dalam enjin game ini, maka ia adalah mustahil untuk meneruskan pembangunan game ini (pada ketika itu).
Lebih menarik, WB juga dikatakan telah membatalkan game open-world Suicide Squad, yang mana game itu membenarkan pemain menggunakan watak-watak seperti Harley Quinn, DeathStroke, dan Katana.
Korang boleh baca bebenang penuh Sigfield di bawah:

WB has been actively trying to develop an open world Superman game since ~2013. A thread… pic.twitter.com/UMYHDGamiL
— James Sigfield (@Jsig212James) November 10, 2019
Kepada peminat DC Comics, sama-samalah berdoa agar WB memikirkan semula keputusan mereka untuk membangunkan lebih banyak game dari DC selain Batman.


Raiden, Dewa Petir Dari Mortal Kombat Bakal Tiba Ke Dunia Injustice 2

Giliran Raiden untuk beraksi dalam dunia Injustice!

Satu lagi watak kini ditambah ke roster Injustice 2 dan dia adalah Raiden daripada siri Mortal Kombat. Dewa Petir ini boleh didapati bagi mereka yang memiliki DLC Fighter Pack 2 atau pun edisi Ultimate/Digital Deluxe.
Penampilan Raiden dalam siri Injustice 2 boleh dikira menarik memandangkan watak ini sudah diperkenalkan 25 tahun dahulu melalui siri asal Mortal Kombat pada tahun 1992.
Sebuah skin bagi Raiden juga telah diterbitkan yang akan menukar wataknya menjadi Black Lightning, seorang watak superhero daripada DC Comics.
Korang patut tengok gerakan Super bagi Raiden dalam video dibawah sebab ianya mantap!


Produk Gaming IKEA Akan Dilancarkan Di Malaysia Pada 11 November

Setelah mengumumkan kerjasama bersama ASUS Republic of Gamers (ROG), serta berkongsikan beberapa gambar, kini IKEA Malaysia telah mengumumkan tarikh pelancaran produk gaming mereka untuk pasaran tempatan.
Produk-produk gaming keluaran IKEA akan mula masuk ke pasaran Malaysia dan dijual di kesemua IKEA Malaysia pada 11 November 2021.

Dalam kenyataan yang dikeluarkan, IKEA berkata barisan produk gaming yang ditawarkan antaranya ialah meja, kerusi, unit simpanan, pemegang cawan, bantal leher, lampu gelung, mouse bungee dan banyak lagi — sesuai untuk gamer kasual atau gamer profesional.
Walau bagaimanapun, IKEA Malaysia masih belum mendedahkan harga untuk setiap produk gaming ini, yang mana mereka berkata ia akan didedahkan menjelang tarikh pelancaran kelak.


Naughty Dog Mohon Maaf Kepada Ubisoft, Story Trailer Dikemaskini

Sedangkan lidah lagi tergigit, inikan pula Naughty Dog dan Ubisoft.

Malam tadi, tepat pukul 10 malam Naughty Dog telah mengeluarkan story trailer terbaru yang dimuat-naik di channel Youtube Playstation. Sebaik sahaja ia dimuat-naik, Internet telah bergoncang dengan satu isu yang sangat panas!
Salah seorang daripada developer Ubisoft, Aymar Azaizia adalah antara yang terawal berjaya mengenal pasti bahawa terdapat concept art Assassin’s Creed IV: Black Flag dalam video story trailer terbaru Uncharted 4: A Thief’s End.

Persamaan yang dikatakan diambil daripada concept art tersebut kelihatan pada minit 1:36 video tersebut:

Dan ini pula concept art Assassin’s Creed IV: Black Flag:

Sejurus selepas itu, Naughty Dog dengan segera memohon maaf kepada pihak Ubisoft; dan seterusnya Playstation menukar babak tersebut dan memuat-naik video story trailer yang telah dikemaskini.
Dalam kenyataan yang dikeluarkan oleh Naughty Dog, mereka mengatakan bahawa mereka telah melakukan kesilapan yang amat dikesali serta bukan niat mereka untuk sesuka hati menggunakan concept art tersebut.
Memetik kata-kata mereka:

In our eagerness to get the story trailer out we made a regrettable mistake and didn’t thoroughly vet the art work used for an in game painting. We’ve already updated the trailer. We hold all artistry in high regard and take full responsibility for having allowed this to happen.
We want to sincerely apologize to everyone at Ubisoft, the Assassin’s Creed team, the original artist, and our fans.

Babak tersebut telah ditukarkan kepada ini, sedikit berbeza daripada yang asal:

Jadi, inilah video story trailer terbaru yang telah mereka kemaskini:

Sama ada Naughty Dog memasukkan concept art itu secara sengaja ataupun sebagai penghormatan kepada Assassin’s Creed IV: Black Flag, tindakan memohon maaf dengan pantas kepada pihak Ubisoft adalah sesuatu yang harus dipuji.
JomBaca: Naughty Dog Bakal Mematikan Nathan Drake Dalam Uncharted 4?


Anthem Tidak Akan Keluar Pada Tahun Ini, Ditunda Kepada Tahun 2019

Anthem akan berarak ke tahun 2019.

Diumumkan pada E3 2017, Anthem merupakan game online action open-world RPG yang mengikut gaya seperti Destiny, dibangunkan oleh BioWare iaitu studio terkenal dengan siri Mass Effect dan siri Dragon Age yang dijangka akan keluar pada Disember tahun ini.
Menurut laporan Kotaku, jangkaan tarikh Disember bagi keluaran Anthem adalah ‘tidak realistik’ kerana masih lagi banyak proses pembangunan masih tidak disiapkan dan ia harus ditangguhkan untuk memberi ruang kepada pasukan di BioWare untuk menyiapkannya.
Walau bagaimanapun, EA tidak mungkin menundakan lagi game ini sebelum tiba tahun fiskal syarikat iaitu pada Mac 2019 jadi Anthem mungkin dikeluarkan sebelum bulan Mac 2018.
Apa yang kami rasakan BioWare sedang cuba fokus kepada satu per satu game terutamanya kepada Anthem terlebih dahulu untuk menebus kesilapan mereka terhadap Mass Effect: Andromeda yang banyak menerima kritikan dan cemuhan semasa pelancaran game itu pada tahun lepas.

“Jika Anthem tidak dijayakan sepenuhnya, ada kemungkinan besar bahawa BioWare kelihatan berbeza pada masa hadapan,” kata seorang pembangun dari BioWare terutamanya selepas kekecewaan Mass Effect: Andromeda yang meletakkan ramai staf BioWare merasai tekanan tinggi.
Dalam game Anthem, anda memakai exosuit Javelin seperti Iron Man sebagai seorang Freelancer dan mempertahankan kawasan anda serta menjelajahi dunia sains fiksyen berlatarbelakangkan masa pasca-apokalips.
Setakat ini, tiada lagi pengumuman atau berita rasmi dari pihak EA. Apa-apa pun, kita tunggu sahaja.
JomBaca: PlayStation Kantoi Gunakan Video Gameplay Anthem Yang Ada Logo Butang Xbox One X Di YouTube


Tetris Royale Diumumkan Untuk Android & iOS, Satu Lagi Game Battle Royale Dengan 100 Pemain

Awal tahun ini, kita telah dikejutkan dengan pelancaran Tetris 99 di Nintendo Switch, sebuah game Tetris yang membawakan elemen battle royale. Ya, game battle royale untuk Tetris, memang sukar untuk dibayangkan.
Walau bagaimanapun, setelah beberapa bulan dilancarkan, ia mendapat maklumbalas positif. Dan kini, ia telah menginspirasikan sebuah game yang sama.
Tetris Royale telah diumumkan oleh The Tetris Company, sebuah lagi game batte royale Tetris yang mana kali ini akan dilancarkan ke iOS dan Android. Game ini sedang dibangunkan oleh N3twork.
Pada ketika ini, mereka masih belum memperlihatkan sebarang screenshots atau gameplay daripada game ini, namun daripada apa yang digambarkan, Tetris Royale nampaknya akan mempunyai aura yang sama seperti Tetris 99.
Tetris Royale akan membawakan pertempuran blok-blok Tetris dengan 100 pemain. Mempunyai pertandingan harian yang besar antara ribuan pemain dan juga ada mode solo Marathon. Mode kompetitif akan menampilkan leaderboard bermusim, cabaran harian untuk merebutkan ganjaran seperti opsyen pengubahsuaian, power-up dan booster.
Tarikh pelancaran juga tidak didedahkan buat masa ini. Mereka hanya mengatakan yang sesi beta akan diadakan pada tahun ini di beberapa negara terpilih.
Sumber: Polygon


Mass Effect: Andromeda : Boleh Beli or Boleh Blah!?

Bersendirian di galaksi Andromeda, survival manusia bergantung kepada Pathfinder.

Terus terang saya katakan bahawa saya orang yang paling layak untuk review game ni. Kenapa? Pertama, saya pernah main game Mass Effect sebelum ini iaitu Mass Effect 1 dan Mass Effect 2. Mass Effect 3 saya tak main dan rasa macam taknak main pon lepas baca ending dia yang agak hambar. Saya cuma main demo dia je.
Kedua, saya peminat genre sains fiksyen. Game kali ni memang ditunggu-tunggu sejak Bioware lancarkan Mass Effect pertama pada tahun 2007.
Ketiga, saya meminati genre RPG. Sebenarnya saya ada love-hate relationship dengan genre ini. On one hand, game jenis ni beri kebebasan untuk customize karakter kita dan juga olah jalan penceritaan. On the other hand, saya akan rase overwhelm dengan pilihan yang diberikan sampaikan saya habiskan terlalu banyak masa customize karakter (nak pilih nama pun satu hal gak) dan di skrin menu untuk agihkan skill points (Skill semua best2 belaka tak tahu nak pilih mana untuk konsentret).
Apa kisah dalam siri terbaru Mass Effect kali ni?

Timeline Mass Effect: Andromeda berlaku di penghujung Mass Effect 2. Andromeda Initiative adalah projek yang melibatkan pengembaraan 4 Spesis utama ke galaksi Andromeda dengan menaiki Ark masing-masing selama 600 tahun. Initiatif ini bertujuan untuk menghantar ahli saintis, peneroka dan colonist memulakan hidup baru di sana. Seorang Pathfinder dilantik dari setiap Ark yang menggalas tanggungjawab menerokai planet-planet yang berpotensi untuk didiami dan membuat first contact dengan alien lain. Alec Ryder adalah Pathfinder mewakili Ark manusia dan dia adalah bapa kepada pasangan kembar Sarah dan Scott Ryder.
Jom bikin karakter kita sendiri!
Seperti game RPG yang lain, perkara pertama yang dilakukan sebaik sahaja pemain mulakan game adalah untuk memilih karakter sama ada Sara atau Scott Ryder. Anda boleh teruskan dengan default character yang diberi atau anda boleh memilih untuk customize rambut dan raut wajah Ryder dan memberikan nama pertama yang tersendiri.
Guys…meet Amelia Ryder. Baru bangun tido dah buat muka sengal. Speaking of muka sengal…
Dengar cerita animasi Mass Effect: Andromeda teruk! Biar betul?
Animasi karakter, khususnya facial expression di dalam game ni telah dikritik hebat kurang seminggu sebelum game dilancarkan. Sepanjang saya bermain, ekspresi muka Ryder dan beberapa NPC memang tak boleh blah. Mata Ryder yang terbeliak dan muka NPC yang takde expression ketika berinteraksi adalah amat ketara.
Saya berpeluang install patch 1.05 yang dikatakan telah mengemaskini visual terutama di bahagian mata karakter. Namun perubahannya sangat subtle; saya perasan mata Ryder kerap berkelip banding sebelum ini dan biji matanya bergerak-gerak sedikit, itu sahaja. BioWare telah pun mengumumkan bahawa mereka akan tambahbaik animasi ini dari masa ke semasa, sesuatu di luar kebiasaan game development. Sekurang-kurangnya animasi semasa ekplorasi dan combat adalah lebih baik.
Ntah ape la yang difikirkan
OK, bagaimana pula dengan gameplay-nya?
Andromeda masih dengan konsep gameplay sebelum ini iaitu cover-based shooter yang menggunakan perspektif kamera over the shoulder. Ianya sangat intense bila digabungkan dengan kuasa biotic (bayangkan force power dari Star Wars). Kemudahan jetpack bukan sahaja membantu Ryder semasa section platforming, ia amat berkesan membuat serangan di udara di mana Ryder boleh menembak dan hover seketika. Disamping itu jetpack membolehkan Ryder membuat aksi sprint-dodge untuk mengelak serangan musuh. Jetpack ni membuatkan game Mass Effect kali ni lebih action oriented dan membuka ruang kepada ekplorasi dan pertempuran yang lebih bermakna.
Pemain dan 2 team-mate pilihan akan banyak membuat mission di permukaan planet yang sangat luas. Nasib baik Ryder tidak perlu menapak jauh; kenderaan pacuan 6 roda yang dipanggil Nomad akan membawa anda ke destinasi dengan cepat. Seronok juga mengawal Nomad di terrain yang beralun-alun. Nomad mempunyai mode cengkaman yang membolehkan ia menaiki bukit yang cerun tanpa masalah. Daripada Nomad juga Ryder boleh deploy mine probe untuk menggali bahan galian.
Better ambil karakter perempuan jika anda akan menghabiskan banyak masa dari view belakang macam ni. Haa yang ni animation dia molek
Kutipan bahan galian dan aktiviti scanning teknologi alien dan hidupan liar semasa Ryder sedang membuat mission akan menjana point yang boleh dibelanjakan untuk research armor, senjata dan mod baru berdasarkan blueprint yang Ryder perolehi. Selepas research barulah Ryder boleh develop armor, senjata dan mod tersebut. Ianya agak mengelirukan pada mulanya, tambah lagi user interface menu dia yang tidak friendly. Secara keseluruhan saya merasakan ekonomi game ni lebih mirip kepada gaya game handphone yang sangat-sangat streamline (which is not a bad thing) dimana setiap resource sangat limited dan memerlukan masa bermain yang agak lama untuk unlock barang best.
Mini game dan RPG macam seperti tidak boleh dipisahkan. Mungkin mini game ni bersifat tenang dan memberikan pemain ruang untuk berfikir sejenak. Mini game kali ini adalah jenis puzzle Sudoku. Simbol alien menggantikan nombor. Oh goody! Boleh je skip asalkan ada key dia.
Dah puas lenjan single-player? Jom layan multiplayer pula!
Ok yang ini agak menarik. Saya suka konsep multiplayer ni disatukan dengan mode single player. Sebagai Pathfinder, Ryder diberi kawalan ke atas APEX Strike Team. Ryder boleh mengarahkan pasukan untuk membuat mission sendiri dimana keberkesanan pasukan tersebut akan menentukan peratusan kejayaan sesebuah mission. Pemain boleh main sendiri mission tersebut untuk mendapatkan habuan yang lebih banyak dan bahagian inilah yang dikatakan mode Multiplayer Online nya.
Pemain akan wujudkan karakter khas untuk mode ini dan level up karakter tersebut. Multiplayer adalah bersifat Player Versus Environment (PVE) di mana pemain dan pemain lain akan berganding bahu melawan musuh AI yang muncul secara berkala/wave. APEX Strike Team ini boleh diakses melalui terminal komputer di atas kapal angkasa anda iaitu Tempest.
Seiring dengan genre RPG, haruslah menggunakan terma loot kannn
Keputusan – Boleh Beli or Boleh Blah!?
BOLEH BELI  – Peminat Mass Effect tu bolehlah beli. Bagaimana dengan animasi dia yang sub-par tu? Ala macam tak biasa je main game RPG yang top-top di mana animasi dia lebih kurang aje. Lihat Fallout 4 sebagai contoh. Yang penting gameplay dia ngam, jalan! Pemain baru yang inginkan kelainan tetapi dalam environment yang familiar pun boleh try. Basically kalau suka cover-based shooter tu ok la.
Saya sangat teruja sebenarnya dapat bermain siri Mass Effect yang baru ni. Apabila berjumpa kembali alien Asari, Salarian, Turian dan Krogan, perasaannya sama seperti berjumpa dengan kawan lama. Alien baru dalam Andromeda ni cuma dua sahaja iaitu Kett dan Angara dan tidaklah memberi emotional impact seperti sebelum ni. Apa yang membuat saya tertarik untuk bermain adalah ekspedisi ke planet-planet yang belum diterokai oleh umat manusia sejagat. Saya juga suka direction game kali ni di mana pertaruhan dia adalah sederhana yang memerlukan pemain mencari penempatan baru untuk manusia berbanding dengan ancaman Reapers dalam trilogi Mass Effect sebelum ini dimana pertaruhan dia tersangatlah tinggi.
Walaupun saya tidak sempat habiskan game untuk review kali ni, saya merasakan setakat yang saya main tu adalah cukup dan memenuhi vertical slice yang menyentuh kesemua aspek apa yang game ni ingin persembahkan. Pun masih baru berkenalan dengan Suvi Anwar, juruterbang Tempest. Fuh slang Scottish dia tebal dan sangat cute. Saya bajet akan meneruskan kisah Ryder pada masa akan datang. Pada masa tu juga harap-haraplah animation dia pun dah polish.
BOLEH BLAH  – Game ni tidak sesuai untuk pemain yang tidak meminati langsung genre sains fiksyen dan ekplorasi di angkasa lepas bagai. Juga yang tidak meminati genre RPG yang memberikan anda kebebasan membuat pilihan yang sangat banyak, lebih dari apa yang pemain boleh handle.
+ Pengembaraan angkasa yang menyeronokkan!
+ Gameplay combat yang sangat intense dan penuh strategik
+ Jetpack elemen baru pergerakan yang berguna dan praktikal
+ Mode multiplayer online yang integrate secara natural ke dalam single player
– Pilihan dialog yang simplistik & kadang kala tidak serasi dengan apa yang Ryder katakan
– Sountrack yang tidak memorable seperti game Mass Effect sebelum ini
– Animasi muka Ryder & NPC yang menjengkelkan
Settlement manusia pertama di planet Eos.
Menu Skills
Bertemu spesis alien baru, Angara
Di atas kapal angkasa Tempest

[su_box title=”Ingin Bermain Mass Effect: Andromeda?” box_color=”#ff0000″] Korang boleh ke NaGaming Studio, pusat gaming PS4 dan eSports di Taman Melawati, Kuala Lumpur.
Review unit Mass Effect: Andromeda ini ditaja oleh NaGaming Studio. [/su_box]


15 Perkara Kecil Buatkan GTA IV Lebih Baik Daripada GTA V

Apabila bercakap tentang siri Grand Theft Auto (GTA), pastinya kita tidak dapat lari daripada berbicara tentang ketelitian yang dibawakan dalam siri game ini.

Antara bukti yang nyata bahawa siri game ini adalah siri yang tidak pernah suram dari hati peminat adalah apabila kita melihat senarai game yang paling banyak dimuat-turun di Playstation Store pada 2015. Untuk PS4, GTA V berada di tangga kedua; PS3 di tangga ketiga; manakala, untuk PS Classics pula, GTA: San Andreas berada di tangga pertama.
Namun, apakah yang akan terjadi jika kita mengambil dua siri game ini yang paling baru, iaitu GTA V dan GTA IV, dan bandingkan kedua-duanya dari segi ketelitian? Adakah GTA V yang dikeluarkan terkemudian mempunyai ketelitian yang lebih baik daripada siri yang sebelumnya, iaitu GTA IV? Atau adakah sebaliknya?
Seorang youtuber, CrowbCat ada jawapannya kepada persoalan ini. Beliau telah melakukan perbandingan terhadap dua game ini mengenai beberapa perkara kecil yang mungkin kita sendiri tidak pernah terfikir. Berikut adalah video perbandingan tersebut:

Dalam video tersebut, terdapat banyak perkara yang telah dibandingkan. Secara ringkas, apa yang menarik perhatian kami adalah, GTA IV mempunyai 15 ketelitian terhadap perkara-perkara kecil yang lebih baik berbanding GTA V:

Polis di GTA IV tidak serta-merta menyerang korang jika berada berdekatan.
Di GTA IV, sesi bergasak dengan non-player character (NPC) akan bertahan dengan lebih lama. Bukannya sekali tumbuk, dah terus mati.
Di GTA IV, NPC akan memberikan respon yang dinamik di mana tempatnya mereka ditembak. Bermakna, jika mereka ditembak di bahagian perut, mereka akan memegang perutnya menandakan kesakitan.
Di GTA IV, fizik yang terdapat di kenderaan adalah lebih realistik dari segi handling dan bagaimana sesebuah kereta bertembung (kesan remuk). Manakala di GTA V, ia hanya kelihatan seperti kaku dan keras.
Di GTA IV, NPC adalah lebih mesra alam dan tidak poyo.
Di GTA IV, korang boleh menembak pistol yang sedang dipegang oleh NPC.
Sesi kejar-mengejar menentang polis di GTA IV kelihatan lebih realistik lagi mencemaskan. Di GTA V, polis hanya melanggar kereta korang dari bahagian belakang, tidak seperti di GTA IV yang lebih bijak untuk menghalang penjenayah yang sedang dikejar.
DI GTA IV, korang boleh hijack kereta NPC dengan hanya mengacukan pistol ke arah mereka.
Di GTA IV, korang boleh mengutip objek-objek di jalanan dan balingkannya.
Di GTA IV, korang boleh menolak jatuh NPC dari tempat-tempat yang tinggi.
Di GTA IV, reaksi NPC apabila bergesel dengan kereta korang adalah lebih realistik.
Di GTA IV, korang boleh memanjat di palang-palang besi. Ala-ala Assassin’s Creed gitu.
Di GTA IV, apabila mengacukan pistol ke arah NPC yang sedang bersiar-siar di taman, mereka akan mengangkat tangan, manakala di GTA V pula, mereka akan terus lari lintang-pukang.
Di GTA IV, apabila berlaku letupan di berdekatan, korang akan tercampak, manakala di GTA V pula, korang akan terus mati.
Di GTA IV, apabila kita melakukan pergeseran antara kereta dan dinding-dinding bangunan, kesan pergeseran akan kelihatan.

Sebagai game yang dikeluarkan terkemudian, GTA V masih lagi kekurangan beberapa ketelitian yang kecil jika dibandingkan dengan GTA IV. Tidak dinafikan juga, pastinya terdapat juga banyak ketelitian yang sebenarnya GTA V lebih dari GTA IV.
Jadi, masih ada lagi beberapa perkara yang korang rasa tidak disebut dalam video CrowbCat ini? Kongsikan dengan kami di ruangan komen jika ada yang tertinggal.
JomBaca: GTA V: Rahsia Telefon Bimbit Yang Penuh Misteri!


Pemain Assassin’s Creed Valhalla Akan Boleh Tukar Jantina Pada Bila-Bila Masa, Ini Videonya

Kalau dalam Assassin’s Creed Odyssey, kita diberi pilihan pada awal permainan, sama ada ingin bermain sebagai lelaki atau perempuan, iaitu Alexios atau Kassandra. Kemudian, kita akan bermain dengan salah seorang sahaja sehinggalah tamat game tersebut.
Dalam sirinya akan datang, Assassin’s Creed Valhalla akan membawakan sedikit kelainan. Ubisoft telah mendedahkan sebelum ini bahawa pemain akan dibenarkan untuk menukar jantina pada bila-bila masa sahaja. Sama ada pemain menggunakan jantina lelaki atau perempuan, namanya tetap sama, iaitu Eivor.
Dalam satu video yang dinaikkan @AccessTheAnimus, kita dapat melihat bagaimana fungsi ini akan digunapakai dalam game ini kelak. Video di bawah memaparkan bagaimana fungsi pertukaran jantina ini akan dikira sebagai canon dalam kisah siri Assassin’s Creed.
Fungsi ini, yang digelar “DNA stream selection”, disokong oleh lore baharu yang menaiktaraf keupayaan Animus.

DNA STREAM SELECTIONThis was described by Narrative Director Darby McDevitt as a new feature that ensures both male and female versions of Eivor are considered canon.The feature is backed up by new lore that upgrades the abilities of the Animus#AssassinsCreed Valhalla pic.twitter.com/SlV5Q0Bh7v— AccessTheAnimus (@AccessTheAnimus) July 21, 2020

Apa komen korang? Suka dengan fungsi pertukaran jantina dan lore baharu ini? Kongsikannya di ruangan komen.
Assassin’s Creed Valhalla akan dilancarkan pada 17 November 2020 untuk PC, PS4, Xbox One dan Stadia, manakala akan dilancarkan pula ke PS5 dan Xbox Series X pada tarikh yang belum diumumkan.
JomBaca: Assassin’s Creed Valhalla Turut Ada Naiktaraf Percuma Dari PS4 Ke PS5


Kemaskini Next-Gen The Witcher 3 Tiba Disember Ini, Termasuk DLC Inspirasi Siri Netflix

Setelah sekian lama menanti, CD Projekt Red akhirnya telah mengumumkan tarikh pelancaran bagi kemaskini generasi seterusnya untuk The Witcher 3: Wild Hunt.
Berjudul The Witcher 3: Wild Hunt – Complete Edition, ia akan dilancarkan pada 14 Disember 2022 untuk PC, PS5 dan Xbox Series.
Kemaskini ini akan diberikan secara percuma kepada pemilik yang sudah memiliki The Witcher 3: Wild Hunt di PC, PS4 dan Xbox One. Melalui kenyataan yang dikeluarkan, kemaskini ini akan membawakan pelbagai penambahbaikan visual, prestasi dan teknikal — termasuklah sokongan ray-tracing, waktu loading lebih pantas di konsol, dan lain-lain.
Tentunya, kandungan tambahan (DLC) yang dinantikan adalah kandungan istimewa yang diinspirasikan daripada siri tv The Witcher terbitan Netflix.
Selain itu, Complete Edition ini turut akan dijual secara berasingan untuk PC, PS5 dan Xbox Series. Edisi ini akan hadir dengan semua DLC yang pernah dilancarkan untuk game tersebut sebelum ini, termasuklah expansion Hearts of Stone dan Blood and Wine.
Sekiranya pemilik sedia ada The Witcher 3: Wild Hunt di PS4, Xbox One dan Nintendo Switch masih belum berpindah ke PS5 dan Xbox Series, platform-platform itu juga akan mempunyai beberapa penambahan serta akan turut dapat memainkan kandungan siri Netflix tersebut.


Stories: The Path Of Destinies: Musang Jadi Hero RPG!

Boleh ke musang menjadi hero? Adakah berbaloi memainkan game Role-Playing Games yang menjadikan musang sebagai watak utama?

Stories: The Path of Destinies merupakan game dari developer Spearhead Games akan menemui peminat-peminat game Role-Playing Games pada 12 April 2016. Game bergenrenkan action/RPG ini akan berada pada konsol PlayStation 4 dan juga PC.

Game ini mengisahkan, Reynardo the Fox pahlawan musang yang ditugaskan untuk menentang Emperor yang jahat – seekor katak gergasi yang zalim dan kejam. Di dalam misi, Reynardo diberi pilihan samada menyelamatkan rakannya Lapino – seekor arnab ataupun membangkitkan pedang terakhir.

Dan lebih memburukkan keadaan lagi, hero ini bercinta pula dengan anak angkat Emperor! Wow dramatik betul. Setiap pilihan yang korang lakukan akan merubah jalan cerita dan perlu diingatkan korang perlu melakukan pilihan yang betul bagi memastikan ending yang menarik.
Jom layan sikit trailer Stories: The Path of Destinies:

Wooo! Nampak menarik, so kalau berminat korang tau apa nak buat! 12 April dah tak lama lagi je ni.
ADIOS!


8 IP Baru Diumumkan Di E3 2017 Yang Paling Menarik Perhatian JomGaming!

Anthem, A Way Out, Skull & Bones, Moss dan banyak lagi IP baru pilihan idaman JomGaming.

Pada tahun 2017, E3 sekali lagi menjanjikan pelbagai game untuk pemain seperti Beyond Good and Evil 2, Wolfenstein II dan Life is Strange: Before The Storm tapi itu adalah sekuel atau spin-off terhadap siri kegemaran anda. Tahun ini juga E3 mengumumkan game-game baru yang pasti membuatkan anda lihat baki akaun dan dompet anda dua tiga kali.

Banyak betul pengumuman game baru best untuk tahun ini. Mari kita lihat senarai pilihan IP baru paling menarik perhatian kami!
1. Anthem (PC, Xbox One & PS4)

Game action RPG baru dibangunkan oleh BioWare, anda bermain sebagai Freelancers yang memiliki exosuit ala-ala Iron Man dipanggil sebagai Javelin. Setiap exosuit dilengkapi dengan senjata dan kebolehan unik tersendiri.
Anthem dijangka akan diterbitkan antara September – Disember 2018.
2. Skull & Bones (PC, Xbox One & PS4)

Arrr!!! Mahu menjadi nakhoda kapal lanun? Dibangunkan oleh Ubisoft Singapore, Skull & Bones menjanjikan pertarungan kapal epik dan anda berpeluang untuk menawan kapal musuh lain serta membawa pulang habuan besar.
Skull & Bones dijangka akan keluar pada tahun 2018.
3. Sea of Thieves (PC, Xbox One)

Anda masih ketagih menjadi lanun? Ahoy! Sea of Thieves ialah game co-op open-world di mana pemain harus bekerjasama berlayar mencari harta karun. Anda juga boleh lepak-lepak bersama geng lanun anda sambil berlayar dan menjaga kapal anda untuk pelayaran seterusnya.
Sea Of Thieves akan keluar pada awal tahun 2018.
4. Moss (PSVR)

Aih, teringat pulak Reepicheep, tikus comel handal berlawan menggunakan pedang dalam Narnia. Tikus kecil kecil cili padi bernama Quill dalam Moss iaitu game 3rd-person VR dan ikuti Quill menumpaskan anasir jahat serta menyelesaikan puzzle mencabar.
Moss akan dikeluarkan pada hujung tahun 2017.
5. Transference (PSVR, Rift & Vive)

Frodo dah sampai ke game VR. Transference dibangunkan oleh Ubisoft dengan kerjasama syarikat produksi filem Elijah Wood, Spectrevision. Game VR ini meneroka fikiran dan memori orang lain serta anda harus mencampur semula memori orang daripada orang yang berbeza-beza.
Transference dijangka akan diterbitkan antara Mac – Jun 2018.
6. A Way Out (PC, Xbox One & PS4)

Teringin nak main game seperti Prison Break atau The Shawshank Redemption? A Way Out dibangunkan oleh Hazelight terkenal dengan game co-op mereka lain iaitu Brothers: A Tale of Two Sons. Game ini menampilkan split screen co-op yang anda boleh bermain bersama kawan-kawan di sofa atau anda boleh bermain sama-sama online.
A Way Out dijangka akan keluar pada awal tahun 2018.
7. Detroit: Become Human (PS4)

Apa akan jadi jika android sudah ada fikiran dan perasaan mereka tersendiri? Detroit: Become Human dibangunkan oleh Quantic Dream terkenal dengan Heavy Rain dan Beyond: Two Souls. Game ini menampilkan 3 karakter android yang mempunyai personaliti berbeza iaitu Kara, Connor dan Marcus. Segala keputusan yang anda buat akan ada efek rama-rama kepada jalan cerita game.
Setakat ini, tiada tarikh keluaran rasmi untuk Detroit: Become Human.
8. Vampyr (PC, Xbox One & PS4)

Dibangunkan oleh Dontnod Entertainment, Vampyr ialah game action RPG menampilkan seorang doktor yang juga pontianak bernama Dr. Jonathan Reid yang hidup di London semasa zaman wabak Selsema Sepanyol pada tahun 1918. Dr. Reid berkebolehan kuasa-kuasa ghaib pontianak dan pemain menggunakan kuasa itu untuk terus hidup daripada buruan ramai.
Vampyr akan dikeluarkan pada November tahun ini.

Inilah senarai IP baru best yang kami tak sabar nak main! Apa pula IP baru diumumkan di E3 yang korang paling suka? Korang sama teruja seperti kami atau korang ada senarai korang sendiri? Kongsikannya di ruangan komen kami di Facebook, Twitter, Instagram, Youtube dan Telegram!


Jumlah Pre-Order Tidak Menggambarkan Kejayaan Sesebuah Game, Kata Ubisoft

Jumlah pre-order tidak lagi memainkan peranan yang penting seperti mana ia pernah berlaku dahulu, kata Ubisoft.

Dalam laporan kewangan Ubisoft pada minggu lalu, CEO Ubisoft, Yves Guillemot telah membincangkan serba sedikit mengenai jumlah pre-order yang dilakukan terhadap game-game masakini.
“Kami memandang jumlah pre-order adalah penting, namun ia tidaklah memainkan peranan yang paling utama dalam menentukan kejayaan sesebuah game,” kata Guillemot apabila ditanyakan mengenai bagaimana tempahan awal mampu mengubah nasib Watch Dogs 2.
Ubisoft menjelaskan bahawa mereka menganggap bahawa jumlah tempahan awal bukan lagi menggambarkan kejayaan sebenar prestasi sesebuah game itu jika dibandingkan pada suatu ketika dahulu. Salah satu punca trend ini terjadi adalah apabila pelanggan tidak lagi perlu risau sekiranya terdapat kekurangan stok di kedai untuk mendapatkan game yang diingini. Mereka boleh terus memuat turunnya dari online store masing-masing pada hari pelancaran game tersebut.
Ubisoft turut memberikan contoh seperti Far Cry 3 yang tidak memiliki jumlah pre-order yang tinggi kerana pemain ingin menunggu review dan maklum balas daripada pemain lain.
Rainbow Six Siege juga menjadi contoh yang terbaik, kata Ubisoft. Game ini juga tidak memiliki jumlah pre-order yang memberangsangkan, namun disebabkan kegigihan developer yang menyokong game ini sehingga ke hari ini dan sentiasa mendengar maklum balas pemain, ia menjadi game yang semakin popular.

Rainbow Six Siege masih lagi mempunyai jumlah pemain aktif yang ramai selepas kira-kira setahun ia dilancarkan pastinya disebabkan usaha mereka yang menampilkan pelbagai DLC percuma. DLC keempat dan terakhir untuk tahun pertama telahpun mereka dedahkan dan mereka akan memaparkan demo secara langsung gameplay DLC tersebut pada 12 November ini.


PlayStation Showcase 2023: Satu kejayaan atau kegagalan buat Sony?


CD Projekt Red Buang Pemilihan Jantina Dalam Cyberpunk 2077, Kononnya “Mahu Lebih Bebas”

Sebelum ini, kita telah mengetahui bahawa game akan datang dari CD Projekt Red, Cyberpunk 2077 akan memberikan para pemain pilihan untuk mencipta karakter lelaki atau wanita. Dalam kata lain, pemilihan jantina yang binari.
Terbaru, dalam satu temuramah bersama Metro.co.uk, senior concept artist CD Projekt Red, Marthe Jonkers telah berkongsikan beberapa info lanjut tentang game ini. Antara pendedahan yang mendapat perhatian ialah keputusan pembangun itu membuang pemilihan jantina dalam penciptaan karakter oleh pemain.
Semasa pelancaran nanti, Cyberpunk 2077 tidak akan membawakan opsyen untuk memilih jantina sama ada lelaki atau wanita.
Ini mungkin sedikit mengelirukan. Bukanlah bermakna game itu nanti telah menetapkan apakah jantina karakter yang akan dikawal oleh pemain tetapi hanya membuang opsyen “memilih jantina” itu.
Kata Jonkers:
“Menu penciptaan karakter kami, misalnya, dibandingkan dengan demo terakhir, kami kini memberikan kamu lebih banyak pilihan. Contohnya, kamu tidak memilih jantina lagi. Kamu tidak pilih ‘saya mahu menjadi karakter wanita atau lelaki’. Kamu sekarang memilih satu bentuk badan. Kerana kami mahu kamu merasa bebas untuk mencipta apa sahaja karakter yang kamu ingini.
[Suara] yang satunya berbunyi lelaki, satu lagi berbunyi wanita. Kamu boleh pilih dan padankan. Kamu terus boleh sambungkan apa sahaja yang kamu mahu.”
Dari apa yang dikatakan ini, nampaknya pemain boleh pilih bentuk badan sado seperti lelaki, dan suara berbunyi wanita. Iyalah, mix and match, kan? Lebih bebas, ya tak? Kelas kau nyah!

Cyberpunk 2077 akan dilancarkan pada 16 April 2020 untuk PC, PS4, Xbox One dan Stadia.


Demo anime latar belakang Tokyo dalam Unreal Engine 5 ini sangat lawa

View this post on Instagram            A post shared by JomGaming (@jomgaming)


Penambahan Intel Wireless Untuk HTC Vive Adalah Halatuju Seterusnya Buat Platform VR

Kerumitan adalah tidak bagus untuk VR. Wayar yang panjang untuk pengguna menghubungkan headset VR ke PC atau PlayStation 4 mungkin tidak menjadi masalah buat para geeks. Tapi bagi pengguna biasa, itu mungkin akan menjadi masalah buat mereka.

Kita tahu wayarles adalah jawapannya. TPCast sudah melakukan penghantaran aksesori untuk HTC Vive yang mana membenarkan pengguna menggunakan wayarles daripada menggunakan wayar.
Tapi ada pencabar baru, semasa berada di E3, Intel mempamerkan tambahan VR wayarlesnya sendiri, dibina bersama dengan DisplayLink. Ia berdasarkan kepada teknologi WiGig yang mana syarikat itu mendakwa ia menyampaikan kependaman (latency) kurang daripada 7ms.
Dan sejak WiGig mengharapkan kepada standard 802.11ad, ia mampu mencapai kelajuan gigabit melebihi spektrum 60GHz tanpa berlaku kesesakan. Produk itu tidak mempunyai nama rasmi lagi. Intel mendedahkan bahawa ia digerakkan oleh aksesori di CES, tapi tidak banyak diperdengarkan tentangnya sehinggalah Computex.

Sama seperti headset TPCast, tambahan Intel terletak di atas tali kepala Vive. Prototaip itu agak sedikit besar dan rumit. Ia juga ada wayar halus melekat keluar dan ke dalam bahagian hadapan Vive (ditutup dengan pita berwarna hitam). Ia kurang meyakinkan apabila korang melihatnya buat kali pertama. Tapi jika korang memakainya, fikiran korang akan berubah.
Tidak kira berapa laju mana pun kelajuan game yang korang sedang main, Intel Wireless masih mengekalkan prestasinya. Tiada berlaku sebarang perlahan atau gagap. Jika dibandingkan, prestasi wayarles TPCast agak sedikit terganggu manakala peranti Intel itu menambah sedikit berat kepada headset HTC Vive.
Kita masih tidak tahu bilakah tambahan ini akan boleh didapati dan berapa harga. Tapi, sekurang-kurangnya syarikat itu menyediakan sesuatu yang berguna. Wayarles akan menjadi satu anjakan buat VR, walaupun ia akan terpaksa berhadapan sepenuhnya dengan headset VR yang serba lengkap seperti peranti prototaip Oculus “Santa Cruz” dan juga VR mobile.
Sumber: Engadget


Red Bull Extra Time – Uji Skil FIFA 18 Dan Daya Ketahanan Korang Dalam Pertandingan Selama 10 Jam!

Korang cukup kental untuk sertai pertandingan ini?

Red Bull Product of Europe, Celcom dan NaGaming bakal menganjurkan satu pertandingan FIFA 18 di Sunway University pada 14 April 2018. Ia merupakan sebuah pertandingan yang kami pasti korang tidak pernah menyertai pertandingan seumpama ini.
Digelar ‘Red Bull Extra Time’, pertandingan ini bukan sahaja akan mempertaruhkan kehebatan skil korang bermain FIFA 18, malah juga akan menguji daya ketahanan korang!
Peraturannya mudah, lawan seberapa ramai pemain selama 10 jam – sesiapa yang menang, dia akan kekal dalam permainan. Atau dalam kata lain, winner stays.

Memilih pasukan daripada negara-negara yang layak ke Piala Dunia 2018, dua pemain akan berentap 1v1 antara satu sama lain. Pemain yang menang akan kekal di dalam gelanggang dan menanti pencabar yang baru. Sekiranya pencabar baru ini kalah ataupun seri, dia perlu keluar daripada gelanggang!
Setiap satu kemenangan yang diperoleh, 1 mata akan dikumpul oleh pemain tersebut.
Yuran pendaftaran hanyalah RM8, di mana pemain mendapat 2 kali penyertaan, didatangkan sekali dengan minuman Red Bull Energy dan kad sim XPAX.
Sekiranya ingin mencabar lagi, pemain boleh dapatkan lagi slot tanpa batasan, dengan membeli barangan seperti yang berikut:

1 x tiket = RM5 (didatangkan bersama 1 x Red Bull Energy Drink 250ml)
3 x tiket = RM10 (didatangkan bersama 1 x XPAX tambah nilai prabayar bernilai RM10)

8 pemain yang mendapat mata tertinggi dalam tempoh 10 jam akan layak ke peringkat seterusnya yang menggunakan format double elimanation pula. Dari sini, seorang juara akan dinobatkan!

Pertandingan ini kelihatan agak rumit, ya tak? Tapi semua susah payah itu akan terbalas apabila korang mengetahui apakah hadiah yang bakal direbutkan.
Hadiah terkumpul sebanyak RM2,000 akan menjadi rebutan dan juara akan diterbangkan ke Sao Paulo, Brazil untuk menyaksikan Neymar Jr’s Five World Final 2018 – sebuah pertandingan futsal tajaan Red Bull.
Untuk mengetahui maklumat lanjut, korang boleh layari laman web rasmi atau Facebook Event Red Bull Extra Time.


Rainbow Six: Siege Tak Akan Ada Single Player Campaign!

Selamber je Ubisoft Developer telah mengumumkan bahawa tiada single player campaign untuk siri Rainbow Six: Siege yang bakal keluar pada ahkhir tahun ini. Ini adalah untuk memberi masa pada Ubisoft Montreal untuk menguji sepenuhnya game tersebut untuk PvP.
Game tersebut telah pun melancarkan beta, bermula sejak 2 hari lepas dan setakat ini banyak respon positif umumnya. Namun begitu, dengan ketiadaan story atau single player campaign masih belum diketahui bahawa ia akan memberi kesan positif atau negatif kepada siri Rainbow Six yang biasanya berdasarkan novel hasil tulisan Tom Clancy.
Game ini telah mula di-develop sejak Januari 2013 dan akan dipasarkan mulai 1 Disember 2015. Sama seperti siri-siri yang sebelumnya, ia akan mengutamakan kerjasama antara ahli pasukan dan lebih kepada realism. Siege akan mengutarakan enjin AnvilNext yang membolehkan enviroment yang boleh dimusnahkan iaitu hampir serupa dengan enjin grafik Frostbite milik Dice.
Beta telah dipanjangkan hingga 1 Oktober 2015.


Epic Games Perlu Bayar Sony Untuk Membenarkan Cross-Play Dalam Fortnite, Dedah CEO Epic

Pada 2018, Sony akhirnya bersetuju untuk membenarkan cross-play antara PlayStation dengan platform-platform gaming lain. Namun, kira-kira tiga tahun selepas itu, baru kita ketahui sebenarnya ada kisah yang tidak sedap untuk kita dengar di sebalik langkah Sony ini.
Penerbit-penerbit game sebenarnya dikehendaki untuk membayar royalti kepada Sony sekiranya Sony mengalami kerugian terhadap pesaing-pesaing konsol mereka.
Perkara ini didedahkan oleh CEO Epic Games, Tim Sweeney, dalam satu dokumen mahkamah dalam kes perbalahan antara Epic Games dan Apple, lapor The Verge.
Dokumen itu mendedahkan bahawa semasa Nintendo dan Microsoft terlebih dulu membenarkan cross-play antara Switch dan Xbox, Sony pada awalnya sentiasa menghalang Epic Games dan penerbit-penerbit game lain untuk membenarkan fungsi itu dalam PS4. Walaupun pada ketika itu Fortnite merupakan game paling popular di PS4, Sony tetap berkeras untuk tidak membenarkannya.
Kemudian, apabila Sony akhirnya menyerah dan bersetuju untuk bersama-sama menyertai fungsi cross-play ini bersama pesaing konsol lain, Sony meletakkan syaratnya tersendiri.
Sony menyediakan struktur pembayaran di mana penerbit game dikehendaki berkongsi pendapatan bersama Sony sekiranya “perkongsian gameplay” PS4 adalah lebih rendah daripada 85%. Sweeney menjelaskan: “Kalau seseorang lebih banyak bermain di PlayStation, tetapi hanya membuat pembelian di iPhone, maka ini mungkin akan menghidupkan pampasan.”
Bagi yang tidak tahu, Fortnite menyokong cross-progression dan cross-purchase, bermakna beli apa-apa item di mana-mana platform pun, pemain boleh menggunakannya di mana-mana platform, asalkan menggunakan akaun yang sama.
Sweeney menyatakan lagi bahawa Epic Games terpaksa bersetuju dengan syarat Sony ini untuk membenarkan cross-play dijalankan ke semua platform.
Langkah pembukaan cross-play oleh PlayStation itu sememangnya satu berita tergempar pada tahun tersebut. Melalui Fortnite yang julung kali melakukannya, ia kemudian diikuti oleh banyak game online multiplayer lain seperti Destiny 2, Call of Duty, Apex Legends dan Rocket League.


Easter Egg Baru The Last of Us Part II Ditemui Dalam Uncharted 4

Francais The Last of Us dan Uncharted berada dalam universe yang berbeza, namun sebagai pembangun yang sama, tentunya Naughty Dog ada menyelitkan beberapa easter egg antara kedua-duanya.
Seorang pengguna Reddit telah menemui satu botol pil ubat berlabel Weston’s Pharmacy dalam Uncharted 4: A Thief’s End. Pemain tegar siri The Last of Us tentu mengenali farmasi ini. Ia boleh ditemui dalam game pertama The Last of Us, DLC Left Behind, serta sekuelnya, The Last of Us Part II.

 Easter egg. In uncharted 4 the pills are from Weston’s pharmacy. The same pharmacy throughout last of us 2. from thelastofus

Sebelum ini kita ada menemui easter egg Uncharted dalam The Last of Us, iaitu kapal terbang berwarna putih-merah milik Sully dalam salah satu map multiplayer game pertama The Last of Us.


Total War: Warhammer: Jom Tengok Gameplay Terbaru Dari Developer!

Developer Creative Assembly telah mengeluarkan trailer untuk memperkenalkan mekanik gameplay untuk peminat siri Total War dan Warhammer!

Antara mekanik yang diperkenalkan dalam video tersebut adalah:

Skill tree untuk watak
Pengubahsuaian watak
Memahami pembacaan peta
Sistem naik taraf

Total War: Warhammer bakal berada di pasaran mulai 28hb April melalui Steam dengan harga RM 115.00.
JomBaca: Kalendar gaming untuk 2016!


Konami Lancarkan PES Card Collection, Game Mobile Bola Sepak Yang Bermain Dengan Kad

Main game kad dengan tema bola sepak? Jom cuba game terbaru ini!

Konami baru sahaja melancarkan game kad di platform mobile, digelar PES Card Collection. Gameplay utama game ini adalah mengumpulkan dan melatih pemain bola sepak untuk melengkapkan misi-misi dan bermain perlawanan online.
Antara mode yang ada dalam game ini adalah Elevens Match, yang mana korang boleh pilih seorang pemain terbaik untuk digabungkan dengan 10 pemain lain bagi mewujudkan satu pasukan impian.
Korang boleh berkomunikasi dengan pelekat emote, dan daripada screenshots di bawah, pelekat tersebut adalah pemain-pemain yang kita kenali dalam mode Master League siri PES, seperti Castolo dan Minanda.

Perlawanan akan dijalankan dalam bentuk 3D, dan korang boleh lihat gameplaynya di bawah:

Korang boleh download PES Card Collection secara percuma melalui iOS di sini dan melalui Android di sini.


Battlefield 4: Malam-Malam Jadi Ninja!

Announcement Dice baru-baru nih pasal add-on Battlefield 4 Night Operations betul-betul buat kitorang dahagakan darah! Jom kita masuk Zavod: Graveyard Shift!

So, korang ready tak nak mainkan Mode Malam BF4 yang akan launch Selasa ini!? Imagine map Zavod yang totally gelap, dengan sumber cahaya lampu yang destructible, kabus mengelilingi kawasan persekitaran, upgrade kepada surround sound dan improvement pada spotting system passive/active – semestinya menjanjikan experience shooter yang ohsem!

Apa beza dengan Tehran Highway BF3?
Well, Tehran Highway masih suram-suram bulan mengambang – Zavod: Graveyard Shift ini memang total darkness so korang boleh flank like a ninja! Expect IR dan FLIR scopes dengan suppressor or muzzle hider menjadi loadout pilihan perwira di medan perang ini nanti!
Yang pasti, kitorang di JomGaming semestinya akan marathon di dalam game ini nanti untuk experience the ohsemness! Mesti best gile! Jom layan trailer nih duluuu! See you on the battlefield, guys!


Trailer World of Final Fantasy Terbaru! Bakal Diterbitkan Oktober Ini!

Ramai muka-muka biasa dalam siri Final Fantasy muncul! Cloud ada, Yuna ada, Squall ada, siapa lagi yang korang kenal?

Bagi mereka yang kurang tahu tentang game ini, World of Final Fantasy mengisahkan pengembaraan 2 adik-beradik iaitu Lann dan Reynn. Dalam pengembaraan ini, mereka mendapat bantuan dari watak-watak dan raksasa yang diambil daripada siri-siri Final Fantasy terdahulu.

Bagi mereka yang mendapatkan Day 1 Edition, ia akan didatangkan dengan Sephiroth summon, Red Bonnetberry, White Chocobo, Glow Moogle mirages dan juga voice over bahasa Jepun.
Trailer ini telah diumumkan oleh direktor World of Final Fantasy, Hiroki Chiba melalui sidang media yang telah dilakukan di PAX West.

Bagi mereka yang berminat, gameplay yang memaparkan system battle World of Final Fantasy sepanjang 10 minit pernah dikongsi sebelum ini. Game ini membenarkan pemain untuk menangkap atau “imprisming” raksasa ala Pokemon dan summon karakter-karakter lagenda Final Fantasy!
World of Final Fantasy bakal diterbitkan pada 25 Oktober untuk PlayStation 4 dan PlayStation Vita.


Belanjawan 2020: RM20 Juta Untuk Esports, RM20 Juta Untuk Pembangunan Digital

Dalam Belanjawan 2019 yang diumumkan tahun lalu, peruntukan yang diberikan oleh kerajaan Malaysia kepada industri video game boleh dikatakan agak mengelirukan.
Pada ketika itu, kerajaan memperuntukkan RM10 juta untuk esports namun, dana tersebut diberikan kepada Malaysia Digital Economy Corporation (MDEC), bukan kepada Kementerian Belia & Sukan.
Walau bagaimanapun, situasinya berbeza pada tahun ini yang mana pembahagian peruntukan untuk industri ini kelihatan lebih teratur. Dalam Belanjawan 2020 yang dibentangkan oleh Menteri Kewangan, Lim Guan Eng semalam telah mengumumkan peruntukan RM20 juta untuk esports yang diberikan kepada Kementerian Belia & Sukan dan RM20 juta untuk pembangunan digital yang diberikan kepada MDEC.
Di bawah ialah kenyataan yang dikeluarkan YB untuk kedua-dua peruntukan yang cukup besar ini.
RM20 juta untuk esports:

“Kerajaan Pakatan Harapan mengiktiraf potensi tinggi esukan dan akan meningkatkan peruntukan sebanyak RM20 juta pada tahun 2020. Kerajaan mengucapkan selamat berjaya kepada pasukan Malaysia dan semoga memenangi sebanyak mungkin pingat emas Sukan SEA di Manila pada bulan Disember 2019.”
RM20 juta untuk pembangunan digital:

“Kandungan digital boleh menjana nilai ekonomi. Misalnya, pendapatan industri permainan video dunia melebihi USD150 bilion pada masa ini adalah lebih tinggi berbanding gabungan hasil industri muzik dan filem. Oleh itu, Kerajaan akan memperuntukkan RM20 juta kepada Malaysia Digital Economy Corporation (MDEC) untuk memupuk jaguh tempatan dalam menghasilkan kandungan digital khususnya dalam bidang yang sedang berkembang pesat seperti e-permainan, animasi dan seni digital.”
Nampaknya kerajaan kini sudah semakin cakna dalam memperuntuk dan membahagikan dana kepada saluran yang sepatutnya. Komen korang?
Terima kasih, Aksiz.


Remake Horizon Zero Dawn, Game Multiplayer Dilaporkan Sedang Dibangunkan


Resident Evil: The Final Chapter: Trailer & Poster Diumumkan! Alice Bakal Kembali Ke Raccoon City!

Studio produksi dan pengedaran filem Sony, Screen Gems telah mengumumkan trailer dan poster rasmi bagi episod terakhir dalam francais filem Resident Evil ini!

Filem yang bakal dibintangi Milla Jovovich ini meletakkan beliau sebagai Alice yang akan “kembali ke The Hive di Raccoon City bagi menghadapi Umbrella Corporation yang sedang berusaha memusnahkan saki-baki survivors yang ada!”

Screen Gems juga telah me-release gambar Milla Jovovich, menunjukkan babak sejurus selepas kejadian di dalam Resident Evil: Retribution.
Selain Milla Jovovich, Paul W.S. Anderson juga akan kembali sebagai penulis dan pengarah kepada episod terakhir bagi francais filem diinspirasikan daripada game ini.
Resident Evil: The Final Chapter akan mula ditayangkan pada 27 Januari 2017.


Kemaskini Sistem PS5, PS4 Akan Memperkenalkan Kembali Party Chat Seperti Dulu, Banyak Lagi Fungsi Lain

Antara ciri sistem PS4 dan PS5 paling kontroversi yang pernah diperkenalkan sebelum ini adalah perubahan Party Chat.
Ketika ini, para pemain perlu membuat Group terlebih dulu, invite rakan-rakan yang ingin berbual bersama, dan masuk Voice Chat dari Group itu. Ciri itu nampaknya bakal berubah, atau secara tepatnya, ia akan kembali kepada ciri Party Chat yang sebelumnya.
Sony telah mengumumkan akan mengeluarkan versi beta untuk kemaskini sistem software baharu untuk kedua-dua konsol PlayStation pada hari ini di beberapa negara terpilih (Malaysia tidak termasuk). Kemaskini ini akan dilancarkan ke semua pemain di seluruh dunia pada tahun ini, di mana Sony masih belum menetapkan bilakah tarikhnya.
Antara ciri baharu yang akan diperkenalkan adalah ciri Party Chat baharu (atau kembali lama) yang disebutkan di atas. Pemain akan kembali dibenarkan untuk mewujudkan Open Party (mana-mana Friends pencipta dan Friends kepada pemain yang sudah ada dalam Party itu boleh masuk) dan Closed Party (perlu menghantar invitations).

Selain itu, pemain PS4 juga bakal dibenarkan untuk melaras volume mikrofon pemain lain yang ada dalam Party secara individu — satu ciri yang hanya boleh dilakukan oleh pemain PS5 sebelum ini.
Sony turut akan memperkenalkan beberapa fungsi baharu di skrin Home untuk PS5.
Koleksi game yang dimiliki pemain kini boleh ditapis mengikut genre, memudahkan para pemain untuk mencari game-game mengikut genre tertentu.
Pemain PS5 juga akan boleh ‘pin’ mana-mana game atau aplikasi di Home dengan memilih ‘Keep in Home’. Bermakna, berapa lama pun atau berapa banyak game/aplikasi lain yang sudah kita buka, game/aplikasi yang sudah kita ‘pin’ ini akan tetap berada di skrin Home. Hanya 5 game/aplikasi maksimum yang boleh dipilih untuk ‘Keep in Home’ ini.
Untuk keseluruhan bilangan game/aplikasi yang terpapar di skrin Home juga telah ditambah, iaitu sehingga 14 game/aplikasi.
Di samping itu, di bahagian menu Create, pemain PS5 akan boleh Share Screen terus dari menu ini, dan kongsikan gameplay ke dalam Open Party.
Voice Command juga bakal dibawakan ke konsol PS5. Dengan memanggil ‘Hey, PlayStation’, pemain bakal boleh menyuruh sistem membuka game atau aplikasi, mengarahkan untuk play atau pause ketika menonton filem, siri tv, atau lagu.
Korang boleh baca kesemua ciri baharu yang bakal dibawakan ke PS4 dan PS5 di pautan ini.


Blood Moon: Genesis: Game Buatan 7 Pelajar Malaysia Yang Seumpama Dark Souls, Mainkan Percuma

Peminat siri Dark Souls pastinya akan tertarik dengan game ini. Lebih menarik ialah game ini merupakan pembikinan oleh tujuh pelajar tempatan, Project G, iaitu dari UOWM Creative.

Projek game yang diusahakan selama enam bulan ini diberi judul Blood Moon: Genesis. Menggunakan latar belakang fantasi zaman pertengahan Jepun, game ini boleh dikatakan mempunyai gameplay yang seumpama siri Dark Souls — memerlukan refleks yang pantas ketika mengawal Aiko untuk menumbangkan penjahat yang digelar Drunken Demon.
Paling menarik tentang game ialah kita semua boleh bermain game ini secara percuma di platform PC. Korang boleh muat-turunnya melalui pautan ini.
https://twitter.com/SwordsnFlowers/status/1254459787808395264?s=20


Selepas Mengacahnya Semalam, Fortnite Battle Royale Tambah Senjata Infinity Blade, Saksikan Pedang OP Ini Beraksi

Kalau korang ikuti laporan kami semalam, pasti tahu tentang permainan aneh yang dibawakan Epic Games. Mereka membuang ketiga-tiga game Infinity Blade dari iOS untuk “pindahkannya” ke dalam Fortnite Battle Royale.

Dan Epic telahpun mengeluarkan kemaskini v7.0.1 untuk Fortnite semalam yang akhirnya membawakan Infinity Blade secara rasmi. Pedang ini akan spawn satu sahaja dalam satu-satu perlawanan dan hanya boleh didapati di lokasi Polar Peak.
Sesiapa yang berjaya (setelah berebut dengan pemain lain) mendapatkan Infinity Blade akan dapat menggunakan pedang yang sangat OP ini. Primary Fire akan memberikan damage sebanyak 75 kepada musuh, dan Alternate Fire pula akan memberikan satu serangan dash yang boleh memusnahkan objek dan musuh (25 damage) di sekitar.
Korang boleh saksikan Infinity Blade ini beraksi dalam video di bawah:

Here's the Infinity Blade in action against players. (via IIJakeyII) #Fortnite #FortniteBR pic.twitter.com/Aba01f2qUe
— Gameaholic | Join Our Community! 🕹 (@GameaholicMedia) December 11, 2018


Team Secret Are The Champions Of PUBG Mobile Pro League (PMPL) MY/SG Season 2

KUALA LUMPUR, 28 SEPTEMBER 2020: The Grand Finals of PUBG MOBILE Pro League(PMPL) MY/SG Season 2 was held online on 25 – 27 September 2020, where Team Secret has emerged as the Champions! They will be bringing back home a prize of USD 15,000, while 1st Runner Up goes to Yoodo GANK with USD 10,000, and 2nd Runner Up goes to Team SMGwith USD 7,500. The prize money awarded is only from the Grand Finals itself, which did not include the Weekly and Special Prizes being awarded throughout the prior four-week league.

Apart from prize money, the 16 teams were also fighting to qualify for the remaining two slots to represent their country in PMPL SEA Finals Season 2. Yoodo GANK has secured the first slot from being the defending champions of PMPL SEA Finals Season 1, while Team Secret secured the second slot from being Champions of the Regular Season of PMPL MY/SG Season 2. With the conclusion of the Grand Finals, the remaining slots have been secured by Team SMG and Geek Fam from being the teams next in line after Champion – Team Secret and 1st Runner Up – Yoodo GANK.
PMPL MY/SG Season 2 marks the return of Tencent Games holding a league system for its PUBG MOBILE game title with the objective of bringing the next level of esports to the Malaysian and Singaporean PUBG MOBILE community. Additionally, the league also creates an opportunity for Malaysian and Singaporean players to reach the global competitive scene.
With its partnership together with one of the largest social media and streaming platforms, Facebook Gaming, PMPL MY/SG Season 2 was broadcasted live in both English and Malay to cater to both local and international crowds. As the live streaming went on, a concurrent peak viewership as high as 111,440 viewers has been recorded during the Regular Season, with 94,353 viewers during the Grand Finals.


Days Gone: Boleh Beli or Boleh Blah!?

Days Gone merupakan sebuah game yang dibangunkan oleh Bend Studio dan diterbitkan oleh Sony, eksklusif untuk platform PlayStation 4.

Game single-player yang dilancarkan pada 26 April 2019 ini membawakan genre survival horror pasca-apokalips dalam persekitaran open-world. Secara ringkasnya, Days Gone membawa pemain bermain sebagai watak utamanya, Deacon St. John, salah seorang daripada segelintir manusia yang terselamat (masih lagi) dalam dunia yang dipenuhi dengan zombi.
Deacon telah kehilangan isterinya, Sarah, lebih dua tahun sebelumnya, dan game ini menyelusuri kehidupan Deacon dalam meneruskan kehidupan sehariannya.
Satu Tamparan Buat Sony

Sukar sebenarnya penulis ingin mengungkapkan ini kerana penulis secara peribadi merupakan pencinta kepada game-game eksklusif keluaran Sony. Namun, kebenaran sememangnya pahit untuk ditelan.
Days Gone merupakan tamparan yang cukup memalukan kepada Sony. Serba serbi game ini telah menyajikan satu kualiti yang sangat rendah. Sekiranya penulis duduk di dalam gua, selama setahun yang lalu, kemudian keluar dari gua dan terus bermain Days Gone, penulis pasti tidak akan percaya bahawa game ini adalah game eksklusif daripada Sony.
Open-World Yang Sepi

Kalaulah Days Gone merupakan game open-world pertama yang penulis mainkan, penulis akan berjanji bahawa penulis tidak akan bermain game bergenre ini lagi.
Secara peribadi, penulis kurang berminat dengan game-game open-world. Hanya beberapa game open-world saja yang benar-benar menambat hati penulis: antaranya Red Dead Redemption 2 dan Marvel Spider-Man. Bermain Days Gone membuatkan penulis bertambah “benci” kepada genre open-world.
Persekitarannya terasa terlalu kosong dan sunyi. Iya, kita faham bahawa ia berlatarbelakangkan dunia pasca-apokalips yang mana sebahagian manusianya sudahpun menjadi korban zombi. Namun, video game tetap harus menjadi video game — iaitu menghiburkan kita dalam apa jua cara sekalipun.

Membawakan dunia pasca-apokalips bukanlah alasan untuk membenarkan sebuah persekitaran open-world yang kurang menarik. Ya, zombi-zombinya menakutkan, dan kadang-kala ada manusia dari geng-geng lain yang cuba menyerang hendap (ambush) pemain. Tapi, itu sajalah. Aktiviti yang diulang-ulang dari mula permainan sehinggalah tamat, mengembara dari satu sudut ke satu sudut yang lain.
Penulis berani jamin, peminat tegar open-world pun boleh rasa bosan dengan persekitaran Days Gone, apatah penulis ini yang kurang gemar dengan genre seperti ini.
Penceritaan Yang Sangat Hambar

Apabila menonton sekian banyak trailer yang dikeluarkan sebelum dilancarkan, penulis meletakkan keyakinan yang tinggi kepada game ini. Kisahnya, iaitu perjalanan seorang lelaki tabah dalam menjalani kehidupan dalam dunia pasca-apokalips setelah kematian isteri tercinta semestinya satu premis cerita yang mempunyai potensi yang agak baik. Tapi, ternyata, ia menghampakan.
Babak sinematik yang memukau, naratif yang mengusik jiwa, cara penyampaian dan lontaran dialog yang menyentuh hati dari pelakon suara, perkembangan watak dan cerita serta beberapa elemen lain yang diperlukan untuk menyajikan sebuah penceritaan yang mantap dalam sesebuah karya sememangnya hilang dalam Days Gone. Itu yang benar-benar buat penulis terkejut apabila ia datang dari sebuah penerbit game yang tidak pernah mengecewakan kita dalam membawakan penceritaan yang baik.
Semakin jauh game bergerak, semakin hilang tarikan terhadap ceritanya. Ia umpama penyeksaan untuk menghabiskan story dalam Days Gone.
Tidak Padan

Dalam banyak-banyak isu yang menyelubungi game ini, penulis fikir ini adalah yang paling menyakitkan hati: iaitu babak sinematik yang tidak padan dengan gameplay.
Situasi ini berlaku paling teruk dalam misi yang ingin menangkap musuh hidup-hidup. Setelah mengejar musuh menaiki motosikal, masuk jauh ke dalam pedalaman/hutan, pemain pun berjaya menangkap dan mengikat musuh itu. Kemudian, musuh itu akan hanya ditinggalkan di tengah-tengah jalan tanpa perlu menghantar dia ke boss yang meminta dia ditangkap tadi. Apa yang terjadi selepas itu? Misi itu akan terus habis di situ dan musuh itu tadi akan terbiar terikat di tengah jalan.
Satu lagi misi yang tak selari ialah semasa babak sinematik, Deacon menyuruh Lisa, perempuan remaja yang diselamatkannya, lari sekuat hati untuk lari dari penjahat. Apa yang berlaku selepas babak sinematik itu tamat dan memasuki skrin gameplay ialah Lisa hanya berjalan dengan perlahan seperti tiada apa-apa bahaya yang mengejarnya. Padahal penjahat itu sedang mengejarnya. Kelakar.
Motosikal

Kalau ada satu isi yang bagus tentang game ini, penulis rasakan gameplay motosikal yang disajikan ke dalam Days Gone boleh dikatakan agak mencabar dan menyeronokkan.
Kalau Red Dead Redemption 2 mempunyai kuda sebagai peneman, Days Gone pula mempunyai motosikalnya. Kedua-dua game ini dan alat pengankutannya mempunyai aura yang sama.
Motosikal adalah rakan karib kita dalam game ini. Ia bukan sahaja berfungsi sebagai pengangkutan untuk kita bergerak dari satu lokasi ke lokasi yang lain, tetapi ia turut memerlukan kita untuk menjaganya.

Perkara paling penting apabila kita ingin memulakan perjalanan jauh dalam Days Gone ialah kita perlu merancang perjalanan tersebut. Kita perlu memikirkan di mana stesen minyak yang seterusnya kerana gameplay motosikal mempunyai fungsi mengisi minyak yang perlu sering kita ambil perhatian. Jika minyak habis, terpaksalah kita menuntun motoskikal sehingga menjumpai stesen minyak berdekatan. Tiada motosikal atau kenderaan lain yang boleh kita tumpang atau curi kerana open-world pasca-apokalips dalam game ini terlalu kosong.
Ada suatu ketika, penulis tersalah mengagak kuantiti minyak yang ada, penulis terpaksa menolak motosikal itu ke stesen minyak seterusnya selama 30 minit. Yang membuatkan perjalanan menolak itu menjadi lama adalah disebabkan sepanjang-panjang perjalanan itu, ada saja zombi yang datang ingin mengokak. Penulis terpaksa hentikan motosikal, selesaikan zombi yang menyerang, sambung semula menolak motosikal — lakukannya selama 30 minit.

Sayangnya, tiada cinematic camera atau fungsi autopilot semasa menunggang motosikal seperti menunggang kuda dalam Red Dead Redemption 2. Kalau ada, pasti seronok menunggang motosikal, tukar ke cinematic camera dan autopilot, sambil pasang lagu Awie.
Keputusan – BOLEH BELI or BOLEH BLAH!?

Kalau korang mahu mencari sebuah game yang mempunyai jalan cerita yang mantap dalam persekitaran open-world yang tidak membosankan, Days Gone bukanlah game yang sesuai. Penceritaan yang terlalu perlahan di awal permainan serta open-world yang terasa kosong membuatkan game ini, bagi penulis, adalah game yang “flop” hasil terbitan Sony.
Walau bagaimanapun, sekiranya korang mahu merasa gameplay menunggang motosikal yang agak baik dalam suasana pasca-apokalips yang dipenuhi dengan serangan zombi yang mengganas, Days Gone ialah game yang korang perlukan.
+ Gameplay motosikal baik
+ Perlu rancang perjalanan
+ Zombi yang mengganas
– Jalan cerita membosankan
– Open-world yang kosong
– Misi tidak padan antara gameplay dengan sinematik
– Lakonan suara hambar
– Tiada autopilot menunggang motosikal


Epic Games Store Beri Percuma Star Wars Battlefront 2 [KEMASKINI]

[KEMASKINI]: Star Wars Battlefront 2 kini percuma di Epic Games Store sehingga 22 Januari ini. Boleh dapatkannya di sini.
[BERITA ASAL]:
Epic Games Store memulakan tahun 2021 dengan terus memberikan secara percuma game-game AAA yang menarik.
Di bahagian Free Games di Epic Games Store, game percuma yang akan ditawarkan pada minggu hadapan telah didedahkan — iaitu Star Wars Battlefront II keluaran EA yang dilancarkan pertama kali pada 2017.
Game shooter itu akan boleh diambil secara percuma dari 15 Januari hingga 22 Januari 2021. Apabila sudah berjaya masukkan game ini ke dalam akaun, ia akan menjadi milik pemain buat selamanya.
Semesntara menunggu minggu hadapan, korang boleh ambil dulu game percuma untuk minggu ini, iaitu Crying Suns.
Korang boleh dapatkan game-game secara percuma ini melalui pautan ini.


XStation – Apabila PS4 Slim Dan Xbox One S Digabungkan Dalam Satu Sistem Konsol Modding!

Apa nak gaduh konsol mana yang lebih hebat – gabung dan mainkan kedua-dua konsol dari Sony dan Microsoft ini kan senang!

Kami pasti korang pernah mendengarkan tentang PlayBox, sebuah sistem gabungan PS4 dan Xbox One menjadi sebuah laptop yang cukup mudah untuk dibawa ke mana-mana. Idea modding genius ini telah dicipta oleh Eddie Zarick.

Walau bagaimanapun, PlayBox adalah berkonsepkan laptop, bermakna ia dimainkan secara mudah alih di skrin yang agak kecil. Seperti kebanyakan para pemain lain, konsol kebiasaannya dimainkan di skrin/televisyen yang lebih besar.
Dan seperti korang boleh jangkakan, Eddie Zarick sekali lagi mempamerkan bakatnya dalam kerja modding apabila menggabungkan sekali lagi konsol seteru ini, PS4 Slim dan Xbox One S dalam satu sistem konsol – yang boleh dimainkan di skrin/televisyen berasingan!
Digelar sebagai XStation, sistem ini hanya membolehkan satu konsol sahaja dimainkan dalam satu-satu masa kerana ia hanya mempunyai satu sahaja punca kuasa dan port HDMI. Bermakna, sekiranya korang sedang bermain PS4 dan ingin menukar pula kepada Xbox One, korang perlu menutup terlebih dahulu PS4 dan kemudian barulah menghidupkan Xbox One.
Namun, penukaran dari PS4 ke Xbox One atau sebaliknya adalah sangat mudah dengan hanya menekan satu butang di bahagian hadapan sistem. Lampu LED di bahagian hadapan sistem akan menunjukkan sama ada PS4 atau Xbox One yang sedang digunakan, dengan warna biru untuk PS4 dan warna hijau untuk Xbox One.
XStation juga menampilkan port USB, slot untuk disk, dan butang keluar disk (eject button) yang berasingan untuk PS4 dan Xbox One.

Tetapi malangnya, tidak seperti PlayBox, Eddie Zarick telah mengesahkan bahawa XStation hanyalah projek ‘suka-suka’ beliau. Ia tidak akan dikeluarkan dalam produksi yang besar dan tidak akan dipasarkan kepada umum. Sedih.


Battlefield 1 Beta: Di Mana Nak Cari 3 Elite Class? Ini Lokasinya!

Antara elemen terbaru yang ditampilkan dalam Battlefield 1 adalah Elite Class. Jadi, di mana lokasi untuk mengambilnya?

Battlefield 1 Open Beta sedang berlangsung sekarang. Bagi mereka yang mendapat code dari Battlefield Insiders, ia sudah boleh dimainkan sejak semalam, manakala untuk pemain yang lain, ia akan dibuka untuk semua pemain muat turun pada hari ini.
Dalam sesi beta ini, DICE akan membawakan 3 Elite Class ke dalam map Sinai Desert – iaitu, Flame Trooper, Sentry, dan Tank Hunter. Secara ringkas, ia merupakan “pick-up class” yang boleh diambil oleh pemain yang terletak di suatu lokasi di dalam map. Ia merupakan class yang sangat kuat dari pelbagai aspek, di samping mempunyai abiliti istimewa tersendiri dan senjata yang lebih berkuasa.
Jadi, di mana lokasi 3 Elite Class ini di dalam map Sinai Desert? Jom tengok Youtuber Arekkz tunjukkan di mana lokasinya:

Battlefield 1 akan dilancarkan sepenuhnya pada 21 Oktober 2016 di PC, PS4 dan Xbox One.
JomBaca: Battlefield 1 Open Beta: Tidak Perlu PS Plus Di PS4, Namun Perlu XBL Gold di Xbox One


Jualan PS4 Lepasi Angka 53 Juta Seluruh Dunia, Uncharted 4 Terjual Sebanyak 8.7 Juta

Adakah anda salah seorang daripada 53 Juta pemilik PlayStation 4?

Menurut laporan Polygon, dalam satu kenyataan yang dikeluarkan Sony, jualan PS4 semasa cuti akhir tahun lalu adalah 6.2 juta unit. Angka ini seterusnya telah mengumpulkan jumlah jualan PS4 mencecah 53.4 juta unit di seluruh dunia, sejak pertama kali ia dilancarkan pada November 2013.
Sony menyatakan bahawa jumlah jualan untuk cuti akhir tahun lalu itu dikira antara 20 November 2016 hingga 1 Januari 2017. Walau bagaimanapun, dalam kenyataan terbaru itu, Sony tidak menyebut apa-apa tentang jumlah jualan PlayStation VR dan PS4 Pro.
Di samping itu, Sony turut mendedahkan bahawa 50.4 game telah terjual, termasuk kedua-dua digital dan disk fizikal pada cuti akhir tahun lalu. Salah satu daripada game tersebut, Uncharted 4: A Thief’s End telah berjaya dijual sebanyak 8.7 unit, sehingga 21 Disember 2016.

“Kami sangat bersyukur untuk sokongan yang cukup padu daripada para peminat dan rakan kongsi, di mana ia telah membantu menjadikan jualan cuti akhir tahun ini antara yang terbaik dalam sejarah kami,” kata CEO Sony Interactive Entertainment, Andrew House.
“Kami akan menyasarkan untuk meneruskan momentum tahun ini dengan meluaskan lagi portfolio judul PS4, mengembangkan lagi pengalaman gaming dalam PlayStation VR dan pengalaman gaming berkualiti tinggi di PS4 Pro, dalam masa yang sama meluaskan lagi perkhidmatan rangkaian. Kami akan kekal teguh dalam menjadikan PS4 adalah tempat terbaik untuk bermain.”


Naughty Dog Sahkan Yang Ellie Adalah Satu-Satunya Karakter Yang Boleh Dimainkan Dalam The Last of Us Part II

Di manakah Joel?

Game pertama The Last of Us memberikan kita peluang untuk mengawal dua karakter sepanjang jalan ceritanya berjalan. Walaupun kebanyakan kisahnya memfokuskan kepada pengawalan Joel, terdapat juga beberapa babak dalam game ini yang memberikan kita untuk mengawal Ellie. Malah, satu-satunya DLC game ini, Left Behind juga menampilkan Ellie untuk kita kawal.
Selepas tiga trailer yang telah dikeluarkan untuk The Last of Us Part II, batang hidung Joel langsung kita tak nampak, selain hanya muncul dalam trailer pertama yang mana kita tidak pasti sama ada itu benar-benar Joel atau hanya bayangan dalam fikiran Ellie.
Jadi, para peminat selama ini sering tertanya-tanya, di mana Joel? Ke manakah perginya watak utama serta karakter gameplay utama The Last of Us? Adakah memaparkan beliau akan menjadi spoiler? Adakah beliau akan kembali sebagai karakter untuk dimainkan atau tidak?
Terbaru, Naughty Dog telah mengesahkan yang The Last of Us Part II hanya akan mempunyai seorang sahaja karakter yang boleh dimainkan, dan ia tidak lain dan tidak bukan, karakter kesayangan kita yang telah dipaparkan dalam trailer gameplay E3 2018, Ellie.
Ellie satu-satunya watak yang boleh dimainkan dalam game eksklusif yang sangat dinantikan daripada Sony ini, namun bukanlah bermakna Joel tidak akan muncul langsung dalam sekuel ini nanti. Ini kerana pelakon suara Joel, Troy Baker telahpun disahkan akan kembali dalam game ini.
Cumanya, bagaimana Joel akan muncul dalam game ini, itulah yang menjadi perbualan ramai. Apakah Joel hanya muncul dalam bentuk flashback? Atau dalam bayangan Ellie sahaja? Entahlah.

Sama-samalah kita tunggu apabila game ini nanti dikeluarkan, yang mana tarikh pelancarannya pun masih belum diumumkan.
JomBaca: Tarikh Pelancaran The Last of Us Part II Akan Diumumkan Apabila Ia “Benar-Benar Dah Hampir”, Kata Naughty Dog
Sumber: LAD Bible


Para Pemain Malaysia Dan Singapura Dominasi CoD: Infinite Warfare Asia Championship Di Korea Selatan

Grand Finals yang menemukan pasukan-pasukan dari Asia Tenggara.
Sumber: Megat Danish Izmeer (pengurus pasukan RamPaGe Gaming)
Pada 22 Januari lalu, Call of Duty: Infinite Warfare Asia Championship telah berlangsung di Seoul, Korea Selatan. Ia merupakan sebuah kejohanan yang dianjurkan oleh ESL dengan kerjasama PlayStation.
Berikut adalah 6 pasukan yang telah berentap di kejohanan ini, di mana ia datang dari beberapa negara Asia:
-Fury-
lIMlII (Taiwan)
jacky555375 (Taiwan)
sorakenyo (Taiwan)
zelda3232001 (Taiwan)
iNNoVatioN
Cypher (Singapura)
ArtShot (Korea Selatan)
towoo (Korea Selatan)
Turbo (Korea Selatan)
NGK eSports
AnKrazyRavers (Singapura)
Seth (Singapura)
KumbhaKarna (Singapura)
WillyNibblerr (Singapura)
Rvo3
wenwen (Hong Kong)
Macming (Hong Kong)
VeryNiceGuy (Hong Kong)
HokuTaku (Hong Kong)
RamPaGe Gaming
RanGer (Malaysia)
Greys (Malaysia)
Bloo (Singapura)
Skywhite (Singapura)
UnVeiL NoVa
Syns (Singapura)
Xenon (Singapura)
Mysticreal (Singapura)
SolidRain (Singapura)
Selepas melalui peringkat kumpulan, RamPaGe Gaming dan UnVeiL NoVa telah berjaya menduduki tempat teratas, seterusnya melayakkan pasukan mereka untuk menempah slot ke Grand Finals.
Grand Finals telah menemukan dua pasukan yang dibarisi oleh dua negara berjiran ini, iaitu para pemain dari Singapura dan Malaysia. Akhirnya, UnVeiL NoVa telah dinobatkan sebagai juara bagi Call of Duty: Infinite Warfare Asia Championship selepas menewaskan RamPaGe Gaming 3-0 di Grand Finals.
Berikut adalah hadiah kemenangan yang dibawa pulang oleh pasukan-pasukan ini:

Juara: UnVeiL NoVa – USD12,000
Naib Juara: RamPaGe Gaming – USD6,000
Tempat Ketiga: NGK eSports – USD2,000

And Unveil.Nova of Singapore is your @CallofDuty Infinite Warfare Asia Champions!
Congratulations! pic.twitter.com/8dVOo4fpSE
— ESL Call of Duty (@ESLCoD) January 22, 2017
Sumber: GameAxis
Sumber: Megat Danish Izmeer (pengurus pasukan RamPaGe Gaming)
Sumber: Megat Danish Izmeer (pengurus pasukan RamPaGe Gaming)
Kami di JomGaming mengucapkan tahniah kepada para pemenang, lebih-lebih apabila anda telah membawa nama negara ke persada Asia!


Destiny:DLC The Taken King – Kisah Benar atau Kelentong?

Hanya lagi sebulan sebelum launch TTK dan pelbagai spekulasi dan rumors tersebar di dalam Reddit r/DestinyTheGame. Paling menarik, thread ini yang menceritakan beberapa ‘info’ yang kononnya leak dari Bungie. Kebenaran atau kelentong? Jom check it out!

Antara yang menarik perhatian kitorang adalah;

Bungie akan mengumumkan Clan 2.0. Lepas ni, clanmates korang akan dapat memberikan buff sesama korang. Lebih motivasi untuk ahli clan bekerjasama!
Cayde-6 dan Zavala, Hunter dan Titan Vanguard bakal menjadi watak utama dalam TTK. Macamana diorang nih akan diselitkan ke dalam story Destiny? Kita tunggu dan lihat.
Eris Morn juga bakal kembali membawa misi-misi bagi korang selesaikan.
Sepertimana dapat dilihat di dalam trailer TTK, akan ada 3 Boss-Boss berasingan di dalam raid Dreadnaught nanti.
Kereta kebal Cabal (kereta Cabal – get it?) juga akan available sepanjang questline korang nanti.
Walaupun Cabal diburu dan di’taken’, mereka takkan menjadi ally kita. Mereka tetap akan tembak korang sepertimana yang berlaku di dalam patrol atau mission.
Abilities gerombolan the Taken akan mirip kepada Super class-class yang ada. Contohnya; Dreg boleh bukak bubble shield sepertimana Titan Defender. Ianya akan digunakan bagi menangani kuasa Super dari Guardian.
Patrol di Dreadnaught nanti akan lebih besar dengan treasure dan rahsia untuk dirungkai berbulan lamanya.
Kita takkan dapat map di Saturn. So sad.
Bungie sedang mengusahakan sistem Ascending baru bagi Year 2.
Title Destiny 2 – The Shattered Suns akan direlease pada September 2016. Korang still akan menggunakan character-character korang. Dan jalan ceritanya pulak akan berfokuskan kepada Osiris di mana beliau akan menjadi quest giver nanti. Bagi yang belum menjejakkan kaki ke Mercury, Destiny 2 nanti akan membawa kita ke Mercury. Musuh baharu juga sedang dalam pembikinan – mungkin kita akhirnya akan dapat bertemu Ahamkara?
Ada ura-ura mengatakan Bungie tidak lagi akan meneruskan model bisnes DLC, sebaliknya akan merelease raid, planet dll secara PERCUMA! Sure or not?
Sistem trading TIDAK AKAN dimasukkan ke dalam Bungie.
Tiada chest ke-6 di dalam VoG! OMGWTFBBQ!

So, itu antara apa yang dapat kitorang kongsikan dengan korang. So, apa pendapat korang? Kebenaran atau kelentong?


UFL: Tiada Unsur ‘Pay-To-Win’, Fokus Untuk PlayStation, Xbox, Masih Mempertimbang Untuk PC

Dalam satu pengumuman yang begitu tidak disangka semalam, sebuah game bola sepak baharu, UFL diumumkan.
Game yang sedang dibangunkan studio Strikerz ini terus mendapat perhatian ramai kerana ia dilihat mampu memberikan saingan kepada dua francais bola sepak gergasi, FIFA dan eFootball (dulu PES).
Dalam satu temu bual bersama IGN, CEO Strikerz, Eugene Nashilov telah mendedahkan beberapa perancangan mereka bagaimana untuk masuk ke tengah-tengah padang antara FIFA dan eFootball.
Antara yang menarik adalah Nashilov menegaskan yang UFL tidak akan mempunyai sebarang unsur pay-to-win. Dalam kata lain, UFL tidak akan menekan para pemain membelanjakan wang sebenar untuk memperkuat pasukan, seperti yang kita lihat dalam mode Ultimate Team (FUT) dalam francais FIFA.
Ketika ditanyakan mengenai perkara ini, Nashilov berkata:
“Ini adalah antara prinsip utama kami, penting untuk semua yang kami lakukan. Kami yakin yang kejayaan pemain kami tidak sepatutunya bergantung kepada bilangan pembelian dalam game atau nilai sumbangan yang mereka lakukan, tapi berdasarkan skil, pengalaman dan kecekapan gaming mereka.”
“Anda tidak akan diwajibkan untuk membeli apa-apa dalam UFL untuk mencapai tahap tinggi dan terus kekal kompetitif.”
“Konsep fair-to-play [adil ketika bermain] juga bermaksud yang kami sering menambah ciri-ciri baharu dan kemaskini dengan tiada bayaran wajib atau yuran tahunan. Percuma untuk dimainkan adalah model agihan yang sudah kukuh dalam insdutri gaming dan kami mahu bawakannya ke dalam genre simulasi bola sepak.”
“Kami yakin model yang adil ini akan menjadikan game kami lebih menarik kepada semua pencita bola sepak di luar sana.”
“Dalam UFL, para pemain mampu mengawal semua aspek dalam game, dari komposisi pasukan kepada apakah taktik dan formasi yang digunakan dalam perlawanan akan datang. Jalan menuju kejayaan anda diputuskan oleh skil dan keupayaan anda.”
“Dalam kata lain, game kami direka untuk menjadi pengalaman adil yang mengutamakan pendekatan skil dan tiada toleransi untuk opsyen pay-to-win.”
Sementara itu, dalam kenyataan lain di Twitter, Stikerz mengesahkan bahawa fokus utama mereka kini adalah untuk membangunkan UFL bagi platform PlayStation dan Xbox. Buat masa ini, platform PC masih dalam pertimbangan mereka.

We have received a great deal of positive feedback on our cinematic teaser, thanks so much to all of you!With regards to the platforms, we're primarily focused on bringing UFL to @PlayStation and @Xbox but PC is also a platform that we're closely considering 👌Stay tuned🔥 pic.twitter.com/KYlWjLQHWv— UFL (@UFLgame) August 26, 2021

UFL sedang dibangunkan dalam Unreal Engine. Tarikh pelancaran belum diumumkan. Saksikan trailer sinematik pertamanya di sini.


Bos Epic Games Mahu Gaming Tinggalkan Loot Box, “Pengguna Berhak Tahu Apa Yang Mereka Beli”

Bercakap ketika DICE Summit 2020, CEO dan pengasas Epic Games, Tim Sweeney telah menyentuh tentang satu isu ini yang sedang melanda industri gaming sejak beberapa tahun belakangan ini, iaitu loot box.
Sweeney mahu industri ini meninggalkan penjualan loot box kepada para pemain dan menyatakan bahawa pengguna berhak untuk mengetahui apakah item yang mereke beli.
“Pengguna mempunyai hak untuk mengetahui apa yang mereka sedang beli dan kita harus melaraskan produk kita untuk melakukan itu,” kata Sweeney. “Sesetengah orang merasa sungguh kecewa [apabila mereka melihat loot box dalam game]. Mereka mahu membeli sesuatu itu, jadi mereka membelanjakan sebanyak yang mahu untuk membeli loot box bagi mendapatkannya dan mereka tidak dapat. Mereka pun bertambah kecewa, dan membangkitkan satu hubungan yang sangat tidak sihat dengan game yang mereka belanja secara berlebihan dan akhirnya terus hampa. Kamu tahu, saya fikir, kita harus bertanyakan kepada diri sendiri sebagai industri, apa yang kita mahu jadi apabila kita dewasa?”
Di acara itu, beliau turut berkongsikan tentang pengambilalihan Epic Games terhadap Psyonix, pembangun yang membangunkan Rocket League. Beliau menceritakan bagaimana pada asalnya Rocket League mengamalkan loot box, namun setelah dibeli oleh Epic Games, mereka menukar model tersebut. Kini, katanya, para pemain semakin bertambah gembira dengan model pembelian item yang diamalkan dalam Rocket League.

“Adakah kita mahu jadi seperti ini?” tegas Sweeney. “Adakah kita mahu jadi seperti Las Vegas [pusat judi], atau kita mahu jadi dikenali di seluruh dunia sebagai pencipta produk hiburan dihormati yang pengguna boleh percayai?”
Bagi yang tidak tahu, loot box adalah sistem di mana pemain membeli sesuatu kotak dalam game itu dengan wang sebenar, kemudian kotak itu akan memberikan item dalam game secara rawak. Senang kata, melalui wang yang kita belanja itu, kita tidak tahu apa yang kita beli. Ramai pun sudah menyifatkan model ini sebagai satu bentuk perjudian.


Sony Patahkan Khabar Angin Yang Mengatakan Mereka Sedang Mengambil-Alih Syarikat Penerbit GTA

Beberapa hari lalu, kita dikejutkan dengan laporan yang kononnya Sony sedang dalam proses untuk mengambil-alih Take-Two Interactive, syarikat induk kepada Rockstar Games dan 2K Games.

Rockstar Games cukup terkenal dengan siri Grand Theft Auto dan Red Dead Redemption, manakala 2K Games terkenal dengan siri NBA.
Walau bagaimanapun, khabar angin ini telah dipatahkan pihak Sony dengan pantas. Yuji Nakamura, wartawan dari Bloomberg telah mengeluarkan satu tweet, mengatakan yang Sony telah mengesahkan kepadanya bahawa khabar angin ini tidak benar.
https://twitter.com/ynakamura56/status/1106081686947692544
Semasa khabar angin ini berlegar, saham Take-Two telah melonjak sebanyak 6.9 peratus. Penafian khabar angin ini dianggap sebagai satu mesej kepada pemegang saham mereka bahawa Sony tidak akan membelanjakan wang berbillion dolar untuk mengambil-alih syarikat sebesar Take-Two.
Terima kasih, Destructoid.


PSN Plus: Ini Kali Lah! Jom Undi!

Nampaknya Sony kali ini memberikan korang semua peluang untuk memilih game free PSN Plus bulan depan! Marilah mari pegi mengundi. Jom tengok apa game available untuk dipilih bagi bulan September!

Ada tiga game indie free yang boleh korang undi iaitu
Armello
Sebuah board game yang direka oleh League of Geeks dari Australia. Game ini mula direka khas untuk iPad dan kemudian dipindah kepada platform lain seperti PC, iOS, Android dan kini PS4. Ia merupakan sebuah game yang memaparkan ciri – ciri Card Game, Strategy dan juga RPG. Objektif game dalam game ini ialah untuk menjadi Raja kepada negara Armello!
Grow Home
Korang akan main sebagai sebuah robot yang bernama BUD (Botanical Utility Droid) yang objektifnya untuk mendapatkan benih kepada Star Plant demi menyelamatkan planet asalnya! Ia merupakan sebuah game open world dimana korang boleh mengembara persekitaran yang direka secara cantik seperti gua dan air terjun.
Zombie Vikings
Sebuah game dari indie developer yang semakin femes iaitu Zoink!. Ini merupakan sebuah game platform brawler yang boleh dienjoy oleh seorang atau pon bersama tiga lagi kawan-kawan korang! Ohsem tuh!
Amacam? Tak sabar nak undi? Korang boleh mula mengundi pada 13 Ogos pada pukul 11.30 malam hingga 24 Ogos pada 11.30 malam. Caranya pula ialah dengan login pada PS4 anda, masuk ke menu Whats New dan dari situ anda akan diberi option untuk mengundi.

Komen: Penulis teruja dengan Zombie Vikings sebab Zoink memang pandai buat game yang ada lawak-lawak awkward terutamanya kalau korang penah main game Stick It To The M an! Tapi Armello pun nampak menarik sebab dia memaparkan gameplay yang deep. Sempoi gak Sony wat event camni, baru gamers cam kita semua boleh enjoy game – game free dalam PSN Plus. Calo Amigo!


Amy Hennig Dan Studionya Dilaporkan Sedang Membangunkan Game Ant-Man Atau Fantastic Four

Minggu lalu, Skydance New Media dan Marvel Games telah mengumumkan yang mereka sedang bekerjasama untuk membangunkan sebuah game baharu Marvel.
Kini, terdapat khabar angin yang bertiup mengatakan game Marvel yang sedang dibikin itu ialah sama ada game Ant-Man atau Fantastic Four.
Berita ini hadir ketika Marc Bernardin berbual mengenainya di podcast Fatman Beyond.
Bernardin, yang pernah menulis banyak komik untuk DC dan Marvel, telah mengesahkan bahawa beliau telah menyertai Skydance sebagai salah seorang penulis untuk game baharu itu bersama-sama Amy Hennig.
Ketika Bernardin mendedahkan perkara tersebut dalam podcast yang diadakan secara langsung itu, pengacara bersamanya, Kevin Smith telah menyatakan yang penonton (chat) telah meneka game Marvel apakah yang sedang dibangunkan itu dengan betul di ruangan komen, dan apabila disemak semula, dua game yang disebut ketika itu adalah Ant-Man dan Fantastic Four.
Apa-apa pun, seperti biasa, jangan terlalu berharap kerana ia masih dalam status khabar angin dan belum disahkan secara rasmi.

Minggu lalu, Skydance New Media dan Marvel Games mendedahkan game yang sedang dibikin itu disifatkan sebagai sebuah game yang berteraskan naratif, blockbuster action-adventure, serta menampilkan jalan cerita dan pendekatan asli dalam Marvel Universe.
Antara pelakon yang sudah mengumumkan penglibatannya dalam game ini ialah Janina Gavankar, yang terkenal sebagai Iden Versio dalam Star Wars Battlefront 2 serta akan turut membawakan watak Tanta Sila, antagonis dalam Forspoken.
Orang kanan Hennig di Skydance ialah Todd Stashwick, iaitu salah seorang penulis Star Wars Project Ragtag bersama-sama dengan Hennig, yang mana projek itu sudahpun dibatalkan. Dalam kata lain, kedua-dua penulis itu bakal bersatu kembali dalam projek terbaharu ini.
Amy Hennig cukup dikenali sebagai salah seorang penulis yang mencipta siri game Uncharted, sebelum keluar dari Naughty Dog pada tahun 2014. Kemudian, pada 2019, Hennig dan bekas eksekutif EA, Julian Beak telah membuka Skydance New Media — dan ini merupakan projek pertama mereka selepas penubuhan studio tersebut.


Burnout Paradise Remastered Akan Hadir Ke Xbox One Dan PS4 Pada Bulan Depan

EA telah mengumumkan bahawa game perlumbaan klasik dari pembangun Criterion, Burnout Paradise akan mendapat versi remaster dan akan hadir ke Xbox One dan PS4 pada 16 Mac ini.
Burnout Paradise Remastered disertakan sekali dengan game asal dan lapan pek add-on yang telah dikeluarkan pada tahun 2009. Ini termasuklah sekali dengan Cops and Robbers, Legendary Cars, Burnout Bikes, Burnout Paradise Toys, Burnout Paradise Party, Boost Specials, Cagney dan juga tambahan expansion Big Surf Island.
https://www.youtube.com/watch?v=O7EtBJ307U4
EA berkata bahawa Burnout Paradise Remastered akan menampilkan pelbagai jenis peningkatan teknikal pada konsol, termasuklah tekstur resolusi tinggi dan pilihan untuk bermain dalam resolusi 4K pada tahap 60FPS di PS4 Pro dan Xbox One X.
Burnout Paradise Remastered akan boleh didapati dalam bentuk fizikal dan digital dengan harga sekitar RM159 apabila ia dilancarkan nanti di konsol pada bulan Mac. Ia juga akan hadir ke PC melalui Origin pada tahun ini nanti.
Tidak seperti Burnout Paradise: Ultimate Box yang mana sekarang boleh dibeli di Steam, versi remaster untuk PC ini akan disertakan dengan expansion Big Surf Island yang mana sebelum hanya boleh didapati untuk konsol sahaja.
Untuk maklumat lebih lanjut mengenai versi remaster ini, boleh layari laman web rasmi Burnout Paradise Remastered.


Game Fighting Dragon Ball Z Ciptaan Peminat Kini Boleh Didapatkan Secara Percuma!

Padu beb, it’s over 9000!

https://youtu.be/t2Zqebj0Rp0
Hyper Dragon Ball Z: Champ’s Build adalah sebuah fighting game rekaan sekumpulan peminat siri Dragon Ball! Dibangun menggunakan enjin grafik M.U.G.E.N, Team Z2 bertekad untuk membangunkan sebuah fighting game yang setaraf dengan keluaran Capcom. Jelas mengambil inspirasi daripada siri Street Fighter dan Darkstalkers, game keluaran dari Team Z2 ini sangatlah berkualiti dan harus dipuji.

Hyper Dragon Ball Z: Champ’s Build kini sudah boleh di-download sekarang dengan update yang telah mengimbangkan watak-watak serta menambah watak-watak baru.